02006X1227(02) — SK — 27.12.2006 — 000.001

Tento text slúži výlučne ako dokumentačný nástroj a nemá žiadny právny účinok. Inštitúcie Únie nenesú nijakú zodpovednosť za jeho obsah. Autentické verzie príslušných aktov vrátane ich preambúl sú tie, ktoré boli uverejnené v Úradnom vestníku Európskej únie a ktoré sú dostupné na portáli EUR-Lex. Tieto úradné znenia sú priamo dostupné prostredníctvom odkazov v tomto dokumente





Opravené a doplnené:









▼B

▼C1

Predpis Európskej hospodárskej komisie Organizácie Spojených národov (EHK OSN) č. 55 – Jednotné ustanovenia pre homologizáciu mechanických spojovacích komponentov súprav vozidiel

Revízia 1

Obsahuje platný text vrátane:

série zmien 01 – dátum nadobudnutia platnosti: 16. september 2001

korigenda 1 k sérii zmien 01 uvedeného v depozitárnom oznámení

C.N.602.2002.TREATIES-1 z 13. júna 2002

1. ROZSAH PÔSOBNOSTI

1.1. Tento predpis stanovuje požiadavky, ktoré majú spĺňať mechanické spojovacie zariadenia a komponenty, aby sa mohli považovať medzinárodne za vzájomne zlučiteľné.

1.2. Tento predpis sa vzťahuje na zariadenia a komponenty určené pre:

1.2.1. motorové vozidlá a prívesy určené na vytvorenie súpravy vozidiel ( 1 );

1.2.2. motorové vozidlá a prívesy určené na vytvorenie kĺbových vozidiel (1) tam, kde vertikálne zaťaženie, ktorým pôsobí na motorové vozidlo príves nepresahuje 200 kN.

1.3. Tento predpis sa vzťahuje na:

1.3.1. štandardné zariadenia a komponenty definované v odseku 2.3;

1.3.2. neštandardné zariadenia a komponenty definované v odseku 2.4;

1.3.3. neštandardné rôzne zariadenia a komponenty definované v odseku 2.5.

2. DEFINÍCIE

Na účely tohto predpisu:

2.1. Pojem „mechanické spojovacie zariadenia a komponenty“ predstavuje všetky tie prvky na ráme, na nosných častiach karosérie a na podvozku motorového vozidla a prívesu, pomocou ktorých sú spojené tak, aby vytvorili súpravu vozidiel alebo kĺbové vozidlá. Zahŕňajú pevné alebo odpojiteľné časti, ktoré slúžia na pripojenie alebo činnosť mechanického spojovacieho zariadenia alebo komponentu.

2.2. Požiadavka samočinného spojenia je splnená vtedy, ak zacúvanie ťažným vozidlom proti prívesu zabezpečí bez vonkajšieho zásahu úplné zapadnutie spojenia, samočinné uzamknutie a indikáciu správneho uzamknutia.

V prípade hákových spojení je požiadavka samočinného spojenia splnená vtedy, ak sa spájacie zamkýnacie zariadenie otvorí alebo uzavrie bez vonkajšieho zásahu po zasunutí oka oja do háku.

2.3. Štandardné mechanické spojovacie zariadenia a komponenty spĺňajú štandardné rozmery a charakteristické hodnoty stanovené v tomto predpise. V rámci svojej triedy sú vzájomne zameniteľné nezávisle od výrobcu.

2.4. Neštandardné mechanické spojovacie zariadenia a komponenty nespĺňajú vo všetkých ohľadoch štandardné rozmery a charakteristické hodnoty stanovené v tomto predpise, ale môžu sa pripojiť k štandardným spojovacím zariadeniam a komponentom v príslušnej triede.

2.5. Neštandardné rôzne mechanické spojovacie zariadenia a komponenty nespĺňajú štandardné rozmery a charakteristické hodnoty stanovené v tomto predpise a nemôžu byť pripojené k štandardným spojovacím zariadeniam a komponentom. Zahŕňajú napríklad zariadenia, ktoré nezodpovedajú žiadnej z tried A až L a T uvedených v odseku 2.6, ako sú zariadenia určené na použitie pre mimoriadne ťažkú prepravu a rôzne zariadenia spĺňajúce existujúce vnútroštátne normy.

2.6. Mechanické spojovacie zariadenia a komponenty sa klasifikujú podľa typu takto:

2.6.1. Trieda A: Spojovacie gule a konzoly používajúce sférické zariadenie s priemerom 50 mm a konzoly na ťažnom vozidle na pripojenie k prívesu pomocou spojovacej hlavice – pozri prílohu 5 odsek 1.

2.6.1.1. Trieda A 50-1 až A 50-5: Štandardné spojovacie gule s priemerom 50 mm so skrutkovým upevnením prírubového typu.

2.6.1.2. Trieda A 50-X: Neštandardné spojovacie gule a konzoly s priemerom 50 mm.

2.6.2. Trieda B: Spojovacie hlavice upevnené na oje prívesov určené na spojenie so spojovacou guľou s priemerom 50 mm na ťažnom vozidle – pozri prílohu 5 odsek 2.

2.6.2.1. Trieda B 50-X: Neštandardné spojovacie hlavice s priemerom 50 mm.

2.6.3. Trieda C: Závesy s čapom s priemerom 50 mm s hubicou a so samočinným uzatváracím a uzamkýnacím čapom na ťažnom vozidle určené na pripojenie k prívesu pomocou oka oja – pozri prílohu 5 odsek 3.

2.6.3.1. Trieda C 50-1 až 50-7: Štandardné závesy s čapom s priemerom 50 mm.

2.6.3.2. Trieda C 50-X: Neštandardné závesy s čapom s priemerom 50 mm.

2.6.4. Trieda D: Oko oja s paralelným otvorom vhodným pre čap s priemerom 50 mm a upevnené na oje prívesov určené na spojenie so samočinnými závesmi – pozri prílohu 5 odsek 4.

2.6.4.1. Trieda D 50-A: Štandardné oko oja s čapom s priemerom 50 mm pre zvarované upevnenie.

2.6.4.2. Trieda D 50-B: Štandardné oko oja s čapom s priemerom 50 mm pre závitové upevnenie.

2.6.4.3. Trieda D 50-C a 50-D: Štandardné oko oja s čapom s priemerom 50 mm pre skrutkové upevnenie.

2.6.4.4. Trieda D 50-X: Neštandardné oko oja s čapom s priemerom 50 mm.

2.6.5. Trieda E: Neštandardné oje pozostávajúce z nábehových zariadení a podobné časti vybavenia montované na prednú časť ťahaného vozidla alebo na podvozok vozidla, ktoré je vhodné na pripojenie k ťažnému vozidlu pomocou oka oja, spojovacích hlavíc a podobných spojovacích zariadení – pozri prílohu 5 odsek 5.

Oje môže byť sklopené, aby sa mohlo voľne pohybovať vo vertikálnej rovine a tým nebolo vystavené žiadnemu vertikálnemu zaťaženiu alebo je fixované vo vertikálnej rovine takže znáša vertikálne zaťaženie (tuhé oje). Tuhé oje môžu byť montované buď úplne tuho, alebo pružne.

Oje môže pozostávať z viac ako z jedného komponentu a môže byť nastaviteľné alebo zalomené.

Tento predpis sa týka len oja tvoriaceho samostatnú jednotku, ktorá nie je časťou podvozku ťahaného vozidla.

2.6.6. Trieda F: Neštandardné nosníky pozostávajúce zo všetkých komponentov a zariadení umiestnených medzi spojovacími zariadeniami, ako sú spojovacie gule, závesy a rám (napr. zadná priečka rámu), nosná karoséria alebo podvozok ťažného vozidla – pozri prílohu 5 odsek 6.

2.6.7. Trieda G: Točnice sú kotúčové spojovacie zariadenia so samočinným uzáverom, sú upevnené na ťažnom vozidle návesným čapom s priemerom 50 mm a slúžia na spojenie s návesom – pozri prílohu 5 odsek 7.

2.6.7.1. Trieda G 50: Štandardné točnice s čapom s priemerom 50 mm.

2.6.7.2. Trieda G 50-X: Neštandardné točnice s čapom s priemerom 50 mm.

2.6.8. Trieda H: Návesné čapy s priemerom 50 mm sú spojovacie zariadenia montované na náves na spojenie s točnicou ťažného vozidla – pozri prílohu 5 odsek 8.

2.6.8.1. Trieda H 50-X: Neštandardné návesné čapy s priemerom čapu 50 mm.

2.6.9. Trieda J: Neštandardné montážne dosky pozostávajúce zo všetkých komponentov a zariadení používaných na upevnenie točníc na rám alebo podvozok ťažného vozidla. Montážna doska môže byť horizontálne pohyblivá, t. j. vytvoriť posuvnú točnicu – pozri prílohu 5 odsek 9.

2.6.10. Trieda K: Štandardné hákové spojenia určené na použitie s príslušným toroidným okom oja typu triedy L – pozri prílohu 5 odsek 10.

2.6.11. Trieda L: Štandardné toroidné oko oja určené na použitie s príslušnými hákovými spojovacími zariadeniami typu triedy K – pozri prílohu 5 odsek 4.

2.6.12. Trieda S: Zariadenia a komponenty, ktoré nevyhovujú žiadnej z predtým uvedených tried A až L alebo T a ktoré sa používajú napr. na zvláštnu ťažkú prepravu alebo sú to zariadenia špecifické pre určité krajiny a vzťahujú sa na ne existujúce vnútroštátne normy.

2.6.13. Trieda T: Neštandardné, nesamočinné, jednoúčelové spojovacie zariadenia typu oja, ktoré je možné oddeliť iba použitím náradia a ktoré sa zvyčajne používajú pre prívesy na dopravu osobných automobilov. Môžu sa schváliť ako páry.

2.7. Riadiace kliny sú zariadenia alebo komponenty montované na návesoch, ktoré korigujú trajektóriu návesu v súvislosti s točnicou.

2.8. Diaľkové ovládacie zariadenia sú zariadenia a komponenty, ktoré umožňujú ovládať spojovacie zariadenie z bočnej strany vozidla alebo z kabíny vozidla.

2.9. Diaľkové oznamovače sú zariadenia a komponenty, ktoré oznamujú vodičovi vozidla v jeho kabíne, že spojovacie zariadenie bolo účinné a že boli zapojené bezpečnostné zariadenia.

2.10. Pojem „typ spojovacieho zariadenia alebo komponentu“ znamená zariadenie alebo komponent, ktoré sa nelíšia v takých podstatných aspektoch ako sú:

2.10.1. obchodný názov alebo značka výrobcu alebo dodávateľa;

2.10.2. trieda spojovacieho zariadenia, ako je definovaná v odseku 2.6;

2.10.3. vonkajší tvar alebo hlavné rozmery alebo iné základné rozdiely v konštrukcii vrátane použitých materiálov a

2.10.4. charakteristické hodnoty D, Dc, S, V a U definované v odseku 2.11.

2.11. Charakteristické hodnoty D, Dc, S, V a U sú definované alebo stanovené takto:

2.11.1. Hodnota D alebo Dc, je teoretickou referenčnou hodnotou pre horizontálne sily v ťažnom vozidle a prívese a používa sa ako základ pre horizontálne zaťaženia v dynamických testoch.

Pre mechanické spojovacie zariadenia a komponenty nevhodné na prenášanie vertikálnych nosných zaťažení je hodnota:

Pre mechanické spojovacie zariadenia a komponenty pre prívesy s nápravou v strede, ako sú definované v 2.13, je hodnota:

Pre točnice triedy G, návesné čapy triedy H a dosky triedy J, ako sú definované v odesku 2.6, je hodnota:

kde:

T je technicky prípustná maximálna hmotnosť ťažného vozidla v tonách vrátane, ak je to nevyhnutné, vertikálneho zaťaženia prívesu s nápravou v strede.

R je technicky prípustná maximálna hmotnosť úplného prívesu s ojom voľným pre pohyb vo vertikálnej rovine alebo technicky prípustná maximálna hmotnosť návesu ( 2 ).

C je hmotnosť v tonách nápravového zaťaženia prívesu s nápravou v strede, ako je definovaná v odseku 2.13, keď je spojený s ťažným vozidlom a má technicky prípustnú maximálnu hmotnosť (2) . Pre kategóriu prívesov so strednou nápravou O1 a O2 ( 3 ) určuje technicky prípustnú maximálnu hmotnosť výrobca ťažného vozidla.

g je gravitačné zrýchlenie (predpokladá sa 9,81 m/s2).

U je definované v odseku 2.11.2.

S je definované v odseku 2.11.3.

2.11.2. Hodnota U je vertikálna hmotnosť v tonách, ktorou pôsobí na točnicu náves s technicky prípustnou maximálnou hmotnosťou (2) .

2.11.3. Hodnota S je vertikálna hmotnosť v kilogramoch pôsobiaca na spojovacie zariadenie za statických podmienok pri prívese s nápravou v strede, ako je definované v odseku 2.13, s technicky prípustnou maximálnou hmotnosťou (2) .

2.11.4. Hodnota V je teoretická referenčná hodnota amplitúdy vertikálnej sily pôsobiaca spojovacie zariadenie prívesu s nápravou v strede s technicky prípustnou maximálnou hmotnosťou presahujúcou 3,5 ton. Hodnota V sa berie ako základňa pre vertikálne zaťaženia v dynamických testoch.

(pozri poznámku nižšie)

kde:

a je ekvivalentné vertikálne zrýchlenie na spojovacom zariadení závislé od druhu zavesenia zadnej nápravy ťažného vozidla.

Pre vzduchové zavesenie (alebo ekvivalentné zavesenia s rovnocennými charakteristikami tlmenia)

a = 1,8 m/s2

Pre ostatné druhy zavesenia:

a = 2,4 m/s2

X je dĺžka ložnej plochy prívesu v metroch (pozri obrázok 1),

L je vzdialenosť od stredu oka oja k stredu zmontovanej nápravy v metroch (pozri obrázok 1)

Poznámka: (ak je výsledkom hodnota menšia než 1,0 , použije sa hodnota rovná aspoň 1,0 )

Obrázok 1 – Rozmery prívesu s nápravou v strede

2.12. Symboly a definície použité v prílohe 6 k tomuto predpisu.

AV = maximálne prípustné nápravové zaťaženie riadenej nápravy v tonách.

C = hmotnosť prívesu s nápravou v strede v tonách – pozri odsek 2.11.1 tohto predpisu.

D = hodnota D vyjadrená v kN – pozri odsek 2.11.1. tohto predpisu.

DC = hodnota DC vyjadrená v kN pre prívesy s nápravou v strede – pozri odsek 2.11.1 tohto predpisu.

R = hmotnosť ťahaného vozidla v tonách – pozri odsek 2.11.1 tohto predpisu.

T = hmotnosť ťažného vozidla v tonách – pozri odsek 2.11.1 tohto predpisu.

Fa = statická zdvihová sila v kN.

Fh = horizontálna zložka testovacej sily v pozdĺžnej osi vozidla v kN.

Fs = vertikálna zložka testovacej sily v kN.

S = statické vertikálne zaťaženie v kg.

U = stanovené vertikálne zaťaženie točnice v tonách.

V = hodnota V v kN – pozri odsek 2.11.4 tohto predpisu.

a = ekvivalent vertikálneho akceleračného faktora v bode spojenia prívesov s nápravou v strede, závisiaci od spôsobu zavesenia zadnej(-ých) nápravy(-av) ťažného vozidla – pozri odsek 2.11.4 tohto predpisu.

e = pozdĺžna vzdialenosť medzi bodom spojenia spojovacích gúľ, ktoré môžu byť rozpojiteľné, a vertikálnou rovinou upevňovacích bodov (pozri obrázky 20c až 20f) v mm.

f = vertikálna vzdialenosť medzi bodom spojenia spojovacích gúľ, ktoré môžu byť rozpojiteľné, a vertikálnou rovinou upevňovacích bodov (pozri obrázky 20c až 20f) v mm.

g = gravitačné zrýchlenie, predpokladá sa 9,81 m/s2.

L = teoretická dĺžka oja medzi stredom oka oja a stredom montážnej zostavy nápravy v metroch.

X = dĺžka nosnej plochy prívesu s nápravou v strede v metroch.

Indexy:

O = horná hodnota sily

U = dolná hodnota sily

a = statická sila

h = horizontálne

p = pulzujúca

res = výsledná

s = vertikálne

w = striedavá sila

2.13. Pod pojmom „príves s nápravou v strede“ sa rozumie príves s ojom, ktorým sa nedá pohybovať vo vertikálnej rovine nezávisle od prívesu a ktorý má nápravu alebo nápravy umiestnené blízko ťažiska prívesu, ak je tento rovnomerne naložený. Vertikálne zaťaženie pôsobiace na spojovacie zariadenie ťažného vozidla nesmie prekročiť 10 percent maximálnej hmotnosti prívesu alebo 1 000 kg podľa toho, ktorá z hodnôt je nižšia.

Pod maximálnou hmotnosťou prívesu s nápravou v strede sa rozumie celková hmotnosť prenášaná na vozovku nápravou alebo nápravami prívesu vtedy, ak je tento spojený s ťažným vozidlom a naložený na technicky prípustnú maximálnu hmotnosť ( 4 ).

2.14. Pod pojmom „dokonalé mechanické spojenie“ sa rozumie, že konštrukcia a geometria zariadenia a jeho komponentov je taká, že sa neotvorí ani nerozpojí pôsobením akýchkoľvek síl alebo zložiek síl, ktorým je vystavené počas obvyklého používania alebo skúšania.

2.15. Pod pojmom „typ vozidla“ sa rozumejú vozidlá ktoré sa nelíšia v takých hlavných charakteristikách, ako sú konštrukcia, rozmery, tvar a materiály príslušných častí, týkajúcich sa upevnenia spojovacieho zariadenia alebo komponentu na ťažnom vozidle. Toto sa týka tak ťažného vozidla, ako aj prívesu.

3. ŽIADOSŤ O SCHVÁLENIE

3.1. Žiadosť o schválenie podáva držiteľ obchodného názvu alebo značky alebo ním riadne splnomocnený zástupca.

3.2. Žiadosť o každý typ mechanického spojovacieho zariadenia alebo komponentu bude sprevádzaná, napr. prostredníctvom formulára o oznámení uvedeného v prílohe 1, týmito informáciami:

3.2.1. podrobné údaje o všetkých obchodných názvoch alebo značkách výrobcu a dodávateľa sa musia uviesť na spojovacom zariadení alebo komponente;

3.2.2. tri súbory výkresov, ktoré sú dostatočne podrobné na to, aby bolo možné definovať zariadenie alebo komponent a ktoré špecifikujú, ako sa upevňuje na vozidlo; na výkresoch musí byť uvedená poloha a priestor vyhradený pre schvaľovacie číslo a ostatné označenia uvedené v odseku 7;

3.2.3. uvedenie hodnôt D, Dc, S, V a U, ako sú platné a definované v odseku 2.11.

Pre triedu A konzol sa uvádzajú maximálne prípustné hmotnosti ťažného vozidla a maximálneho prípustného statického vertikálneho zaťaženia na ťažnú guľu, doporučované výrobcom ťažného vozidla;

3.2.3.1. Charakteristické hodnoty sú zhodné minimálne s hodnotami uplatniteľnými na maximálne prípustné hmotnosti ťažného vozidla, prívesu alebo súpravy.

3.2.4. podrobný technický opis zariadenia alebo komponentu, uvádzajúci najmä jeho typ a použité materiály;

3.2.5. obmedzenia vozidiel, na ktoré je možné upevniť spojovacie zariadenie – pozri prílohu 1 odsek 12 a prílohu 5 odsek 3.4;

3.2.6. jedna vzorka plus ďalšie vzorky, ako to požaduje úrad pre typové schválenie alebo technická služba;

3.2.7. všetky vzorky sa úplne dokončia s použitím konečnej povrchovej úpravy. Ak je však konečnou úpravou náter alebo potiahnutie epoxidovým práškom, mal by sa tento krok vypustiť;

3.2.8. v prípade mechanického spojovacieho zariadenia alebo komponentu určeného pre zvláštny typ vozidla predloží výrobca zariadenia alebo komponentu taktiež údaje o montáži dodané výrobcom vozidla. Schvaľovací úrad alebo technická služba môžu taktiež požadovať predvedenie vozidla reprezentujúceho tento typ.

4. VŠEOBECNÉ POŽIADAVKY NA MECHANICKÉ SPOJOVACIE ZARIADENIA ALEBO KOMPONENTY

4.1. Každá vzorka vyhovuje charakteristikám o rozmeroch a pevnosti stanoveným v prílohách 5 a 6. Po ukončení testov uvedených v prílohe 6 nebudú žiadne praskliny, zlomeniny alebo akákoľvek neprimeraná permanentná porucha, ktoré by mohli byť na ujmu uspokojivej prevádzke zariadenia alebo komponentu.

4.2. Všetky časti mechanického spojovacieho zariadenia alebo komponentu, ktorých porucha by mohla mať za následok oddelenie vozidla a prívesu sa vyrobia z ocele. Môžu sa používať aj iné materiály za predpokladu, že výrobca preukáže ich rovnocennosť k spokojnosti úradu pre typové schválenie alebo technickej služby zmluvnej strany, ktorá uplatňuje tento predpis.

4.3. Mechanické spojovacie zariadenia alebo komponenty musia byť bezpečné z hľadiska ich prevádzky a spojenie a rozpojenie bude možné vykonať jednou osobou bez použitia náradia. S výnimkou spojovacích zariadení triedy T sa povoľujú iba zariadenia so samočinným spojením na pripájanie prívesov s maximálnou technicky prípustnou hmotnosťou vyššou ako 3,5 tony.

4.4. Mechanické spojovacie zariadenia a komponenty sa navrhnú a vyrobia takým spôsobom, aby pri bežnom používaní a pri správnej údržbe a výmene opotrebovaných častí naďalej uspokojivo fungovali a zachovali si charakteristické vlastnosti predpísané týmto predpisom.

4.5. Všetky mechanické spojovacie zariadenia a komponenty sa navrhnú na účely pozitívneho mechanického zapojenia a uzavretá poloha musí byť zabezpečená aspoň raz pozitívnym mechanickým zapojením, pokiaľ nie sú stanovené ďalšie požiadavky v prílohe 5. Alternatívne môžu existovať dve alebo viaceré samostatné zostavy na zabezpečenie integrity zariadenia, avšak každá zostava sa navrhne na účely pozitívneho mechanického zapojenia a vykonajú sa testy jednotlivo pre akúkoľvek požiadavku uvedenú v prílohe 6. Pozitívne mechanické zapojenie sa uskutoční ako je definované v odseku 2.14.

Sily pružiny sa môžu použiť iba na uzatvorenie zariadenia a na zamedzenie účinkom vibrácie, ktoré spôsobujú presunutie komponentov zariadenia do polôh, v ktorých sa môžu otvoriť alebo rozpojiť.

Porucha alebo vynechanie akejkoľvek jednotlivej pružiny neumožní otvorenie alebo rozpojenie celého zariadenia.

4.6. Ku každému zariadeniu alebo komponentu sa priložia montážne a prevádzkové pokyny udávajúce pre príslušné osoby dostatok informácií potrebných pre ich montáž na vozidlo a ich správnu prevádzku. Informácie budú uvedené aspoň v jazyku štátu, v ktorom bude spojovacie zariadenie ponúkané na predaj. V prípade zariadení a komponentov dodávaných pre montážnu linku používanú výrobcami vozidla alebo karosérie sa nemusia vyžadovať montážne a prevádzkové pokyny pre každé spojovacie zariadenie, potom však bude výrobca vozidla alebo karosérie zodpovedný za to, aby zabezpečil, že operátorovi vozidla sa poskytnú informácie potrebné na prevádzku spojovacieho zariadenia alebo komponentu.

4.7. Pre zariadenia a komponenty triedy A alebo triedy S určené na použitie s prívesmi s maximálnou prípustnou hmotnosťou nepresahujúcou 3,5 tony, a ktoré vyrábajú výrobcovia bez spolupráce s výrobcom vozidla a kde sú zariadenia a komponenty, ak je to vhodné, určené na montáž po predaji, sa výška a ostatné montážne prvky spojovacieho zariadenia overia vo všetkých prípadoch úradom pre typové schvaľovanie alebo technickou službou v súlade s prílohou 7 odsekom 1.

4.8. Pre spojovacie zariadenia alebo komponenty určené pre ťažkú prevádzku a pre ostatné neštandardné rôzne spojovacie zariadenia alebo komponenty triedy S a triedy T sa uplatnia príslušné požiadavky v prílohách 5, 6 a 7 pre najbližšie štandardné alebo neštandardné zariadenie alebo komponent.

5. ŽIADOSŤ O SCHVÁLENIE VOZIDLA VYBAVENÉHO MECHANICKÝM SPOJOVACÍM ZARIADENÍM ALEBO KOMPONENTOM

5.1. Ak výrobca vozidla žiada o schválenie vozidla vybaveného mechanickým spojovacím zariadením alebo komponentom alebo povolí používanie určitého vozidla na vlečenie akéhokoľvek typu prívesu, tak potom na žiadosť bona fide žiadateľa o možné typové schválenie pre mechanické spojovacie zariadenie alebo komponent, alebo úradu pre typové schvaľovanie, alebo technickej služby zmluvnej strany výrobca vozidla ochotne sprístupní tomuto žiadateľovi alebo úradu, alebo technickej službe informácie, ktoré sa vyžadujú v odseku 5.3, s cieľom umožniť výrobcovi spojovacieho zariadenia alebo komponentu správne navrhnúť a vyrobiť mechanické spojovacie zariadenie alebo komponent pre takéto vozidlo. Na žiadosť bona fide žiadateľa o možné typové schválenie pre mechanické spojovacie zariadenie alebo komponent sa poskytnú tomuto žiadateľovi všetky informácie uvedené v odseku 5.3, ktorými disponuje úrad pre typové schválenie.

5.2. Žiadosť o schválenie typu vozidla s ohľadom na upevnenie mechanického spojovacieho zariadenia alebo komponentu predkladá výrobca vozidla alebo ním riadne splnomocnený zástupca.

5.3. V žiadosti sa uvedú nasledujúce informácie s cieľom umožniť úradu pre typové schválenie vyplniť formulár o oznámení uvedený v prílohe 2:

5.3.1. podrobný opis typu vozidla a mechanického spojovacieho zariadenia alebo komponentu a na požiadanie úradu pre typové schválenie alebo technickej služby, kópia formulára o schválení zariadenia alebo komponentu;

5.3.2. do týchto informácií sa taktiež zahrnú maximálne prípustné hmotnosti ťažných a ťahaných vozidiel, rozloženie maximálnej prípustnej hmotnosti ťažného vozidla na jednotlivé nápravy, maximálne prípustné zaťaženia nápravy, maximálne prípustné vertikálne zaťaženie zadnej časti ťažného vozidla a podrobné údaje a/alebo náčrty inštalačných montážnych bodov pre zariadenie alebo komponent a akékoľvek ďalšie výstužovacie platne, podporné konzoly atď., ktoré sú potrebné na pripojenie mechanického spojovacieho zariadenia alebo komponentu na ťažné vozidlo;

5.3.2.1. stav zaťaženia, pri ktorom sa má merať výška ťažnej gule vozidiel kategórie M1 – pozri odsek 2 dodatku 1 k prílohe 7;

5.3.3. tri súbory výkresov, ktoré sú dostatočne podrobné na určenie zariadenia alebo komponentu a ktoré špecifikujú, ako sa má upevniť na vozidlo. Na výkresoch sa uvedie poloha a priestor vyhradené pre schvaľovacie číslo a ostatné označenia uvedené v odseku 7;

5.3.4. podrobný technický opis zariadenia alebo komponentu, ktorý uvádza najmä jeho typ a použité materiály;

5.3.5. udanie hodnôt D, Dc, S, V a U platných a definovaných v odseku 2.11;

5.3.5.1. Charakteristické hodnoty sú zhodné minimálne s hodnotami maximálne prípustných hmotností ťažného vozidla, prívesu alebo súpravy.

5.3.6. vozidlo, ktoré predstavuje typ na schválenie a je vybavené mechanickým spojovacím zariadením, sa predloží úradu pre typové schvaľovanie alebo technickej službe, ktoré môžu taktiež požadovať ďalšie vzorky zariadenia alebo komponentu;

5.3.7. vozidlo, ktoré nemá všetky komponenty príslušné pre daný typ, sa môže prijať za predpokladu, že žiadateľ môže preukázať k spokojnosti úradu pre typové schvaľovanie alebo technickej služby, že neprítomnosť komponentov nemá žiadny vplyv na výsledky prehliadky, pokiaľ ide o požiadavky tohto predpisu.

6. VŠEOBECNÉ POŽIADAVKY PRE VOZIDLÁ VYBAVENÉ MECHANICKÝM SPOJOVACÍM ZARIADENÍM ALEBO KOMPONENTOM

6.1. Mechanické spojovacie zariadenie alebo komponent upevnené na vozidlo sa schvália v súlade s požiadavkami odsekov 3 a 4 tohto predpisu a príloh 5 a 6 k tomuto predpisu.

6.2. Montáž mechanického spojovacieho zariadenia alebo komponentu splní požiadavky prílohy 7 k tomuto predpisu.

6.3. Poskytnú sa prevádzkové pokyny na používanie spojovacieho zariadenia alebo komponentu, ktoré zahrnú akékoľvek osobitné pokyny na prevádzku, ktoré sú odlišné od tých, ktoré sú bežné pri type spojovacieho zariadenia alebo komponentu a pokyny na spojenie a rozpojenie s rôznymi spôsobmi prevádzky, napríklad pri rôznych uhloch medzi ťažnými a ťahanými vozidlami. Každé vozidlo sa vybaví takýmito prevádzkovými pokynmi, ktoré budú aspoň v jazyku krajiny, v ktorej sa bude ponúkať na predaj.

7. OZNAČENIA

7.1. Typy mechanických spojovacích zariadení alebo komponentov predložené na schválenie sa označia obchodným názvom alebo značkou výrobcu, dodávateľa alebo žiadateľa.

7.2. Zabezpečí sa dostatočne veľký priestor na uvedenie schvaľovacej značky uvedenej v odseku 8.5 a vyobrazenej v prílohe 3. Tento priestor sa vyznačí na výkresoch uvedených v odseku 3.2.2.

7.3. Vedľa schvaľovacej značky uvedenej v odsekoch 7.2 a 8.5 sa mechanické spojovacie zariadenie alebo komponent označí triedou spojovacieho zariadenia definovanou v odseku 2.6 a príslušnými charakteristickými hodnotami definovanými v odseku 2.11 a znázornenými v prílohe 4. Miesto pre tieto označenia sa uvedie na výkresoch uvedených v odseku 3.2.2.

Charakteristické hodnoty nemusia byť vyznačené v prípadoch, keď sú tieto hodnoty definované v klasifikácii uvedenej v tomto predpise, napríklad triedy A 50-1 až A 50-5.

7.4. Ak je mechanické spojovacie zariadenie alebo komponent schválený pre alternatívne charakteristické hodnoty v rámci tej istej triedy spojenia alebo zariadenia, vyznačia sa na zariadení alebo na komponente maximálne dve alternatívy.

7.5. Ak je používanie mechanického spojovacieho zariadenia alebo komponentu obmedzené akýmkoľvek spôsobom, napríklad ak sa nemá používať s riadiacimi klinmi, vyznačí sa takéto obmedzenie na zariadení alebo na komponente.

7.6. Všetky označenia musia byť trvalé a čitateľné v čase montáže zariadenia alebo komponentu na vozidlo.

8. SCHVÁLENIE

8.1. Ak vzorka(-y) určitého typu mechanického spojovacieho zariadenia alebo komponentu spĺňa(-jú) požiadavky tohto predpisu, schváli(-ia) sa s ohľadom na uspokojivo splnené požiadavky odseku 10.

8.2. Každému schválenému typu bude pridelené schvaľovacie číslo. Prvé dve číslice označujú číslo posledných zmien a doplnení zahŕňajúce hlavné technické zmeny a doplnenia vykonané k tomuto predpisu v čase vydania schválenia. Tá istá zmluvná strana nesmie prideliť rovnaké číslo inému typu zariadenia alebo komponentu uvedenému v tomto predpise.

8.3. Oznámenie o schválení alebo rozšírení, zamietnutí alebo odobratí schválenia, alebo o trvalo ukončenej výrobe, týkajúce sa typu mechanického spojovacieho zariadenia alebo komponentu schváleného podľa tohto predpisu, sa oznámi stranám dohody z roku 1958, ktoré uplatňujú tento predpis prostredníctvom formulára o oznámení v súlade so vzorom v prílohe 1 alebo v prílohe 2 k tomuto predpisu.

8.4. Okrem značky predpísanej v odseku 7.1 sa pripevní na každé mechanické spojovacie zariadenie alebo komponent, schválené podľa tohto predpisu, na mieste uvedenom v odseku 7.2 schvaľovacia značka opísaná v odseku 8.5.

8.5. Medzinárodná schvaľovacia značka pozostáva z:

8.5.1. kruhu obklopujúceho písmeno „E“, za ktorým nasleduje rozlišovacie číslo štátu, ktorý schválenie udelil ( 5 );

8.5.2. schvaľovacie číslo predpísané v odseku 8.2;

8.5.3. schvaľovacia značka a číslo sa usporiadajú tak, ako je znázornené v príklade v prílohe 3.

9. ÚPRAVY MECHANICKÉHO SPOJOVACIEHO ZARIADENIA ALEBO KOMPONENTU ALEBO VOZIDLA A ROZŠÍRENIE SCHVÁLENIA

9.1. Akákoľvek úprava typu mechanického spojovacieho zariadenia alebo komponentu, alebo vozidla definovaného v odseku 2.10 sa oznámi úradu pre typové schvaľovanie alebo technickej službe, ktoré schválenie udelili. Úrad pre typové schvaľovanie alebo technická služba potom môže buď:

9.1.1. usúdiť, že dané úpravy by pravdepodobne nemali značný nepriaznivý vplyv a že zariadenie, komponent alebo vozidlo v každom prípade naďalej spĺňa požiadavky, alebo

9.1.2. si vyžiadať ďalšiu správu o teste.

9.2. Potvrdenie alebo zamietnutie schválenia s uvedením úpravy sa oznámi zmluvným stranám uplatňujúcim tento predpis postupom predpísaným v odseku 8.3.

9.3. Úrad pre typové schvaľovanie alebo technická služba vydávajúce rozšírené schválenie udelia sériové číslo pre takéto rozšírenie a oznámia to zmluvným stranám uplatňujúcim tento predpis postupom predpísaným v odseku 8.3.

10. ZHODA VÝROBNÝCH POSTUPOV

10.1. Držiteľ schválenia musí zabezpečiť, aby sa výsledky zhody výrobných testov zaznamenali a aby sa pripojili doklady, ktoré budú prístupné v rámci obdobia určeného po dohode s úradom pre schvaľovanie alebo s technickou službou. Toto obdobie nesmie prekročiť 10 rokov a začína sa dátumom definitívneho ukončenia výroby.

10.2. Úrad pre typové schvaľovanie alebo technická služba, ktorí udelili typové označenie, môžu kedykoľvek overovať súlad kontrolných metód používaných v každom výrobnom zariadení. Zvyčajne sa tieto overovania vykonávajú jedenkrát každé dva roky.

11. SANKCIE ZA NEDODRŽANIE ZHODY VÝROBY

11.1. Schválenie udelené s ohľadom na typ mechanického spojovacieho zariadenia alebo komponentu podľa tohto predpisu môže byť odňaté vtedy, ak nie sú splnené požiadavky alebo ak zariadenie alebo komponent označený značkou schválenia nevyhovuje schválenému typu.

11.2. Ak zmluvná strana dohody uplatňujúca tento predpis odoberie schválenie, ktoré predtým udelila, bezodkladne to oznámi druhej zmluvnej strane uplatňujúcej tento predpis prostredníctvom oznamovacieho formulára v súlade so vzorom uvedeným buď v prílohe 1, alebo v prílohe 2 k tomuto predpisu.

12. TRVALO UKONČENÁ VÝROBA

12.1. Ak držiteľ schválenia úplne prestane vyrábať určitý typ mechanického spojovacieho zariadenia alebo komponentu schváleného v súlade s týmto predpisom, oznámi to bezodkladne úradu pre typové schvaľovanie alebo technickej službe, ktorá schválenie udelila. Po obdržaní príslušného oznámenia takýto úrad pre typové schvaľovanie alebo technická služba budú o tom informovať ostatné zmluvné strany dohody z roku 1958 uplatňujúce tento predpis prostredníctvom oznamovacieho formulára v súlade so vzorom uvedeným buď v prílohe 1, alebo v prílohe 2 k tomuto predpisu.

13. PRECHODNÉ USTANOVENIA

Pokiaľ nebude generálny tajomník Organizácie Spojených národov informovaný inak, zmluvné strany uplatňujúce tento predpis, ktoré sú členskými štátmi Európskeho spoločenstva (v čase prijímania čísla 01 zmien a doplnení, Taliansko, Holandsko, Belgicko, Spojené kráľovstvo, Luxembursko, Fínsko a Grécko) vyhlásia, že pokiaľ ide o mechanické spojovacie zariadenia a komponenty, budú viazané iba záväzkami dohody, ku ktorej je tento predpis pripojený, s ohľadom na takéto zariadenia a komponenty určené pre vozidlá kategórií iných ako M1.

14. NÁZVY A ADRESY TECHNICKÝCH SLUŽIEB ZODPOVEDNÝCH ZA SCHVAĽOVACIE TESTY A SPRÁVNYCH ODDELENÍ

14.1. Zmluvné strany dohody z roku 1958 uplatňujúce tento predpis oznámia Sekretariátu Organizácie Spojených národov názvy a adresy technických služieb zodpovedných za vykonávanie schvaľovacích testov a názvy a adresy správnych oddelení, ktoré udeľujú schválenie a ktorým sa majú zasielať formuláre osvedčujúce schválenie, rozšírenie, zamietnutie alebo odobratie schválenia alebo trvalo ukončenú výrobu, vydané v iných štátoch.









PRÍLOHA 1

OZNÁMENIE

[maximálny formát: A4 (210 × 297 mm)]









PRÍLOHA 2

OZNÁMENIE

[maximálny formát: A4 (210 × 297 mm)]









PRÍLOHA 3

VZOR USPORIADANIA SCHVAĽOVACEJ ZNAČKY

a = najmenej 8 mm

Mechanické spojovacie zariadenie alebo komponent, alebo vozidlo označené zobrazenou schvaľovacou značkou predstavuje zariadenie alebo komponent schválený v Holandsku (E4) pod schvaľovacím číslom 2439, ktoré spĺňa požiadavky čísla 01 zmien a doplnení k tomuto predpisu.

Poznámka: Schvaľovacie číslo a dodatočné symboly sa umiestnia blízko kruhu buď nad, alebo pod písmenom „E“, vpravo alebo vľavo od tohto písmena. Číslice schvaľovacieho čísla sa umiestnia na tej istej strane písmena „E“ a usporiadajú sa v rovnakom smere. Malo by sa vyhnúť používaniu rímskych číslic ako schvaľovacích čísel, aby sa zabránilo akejkoľvek zámene s inými symbolmi.









PRÍLOHA 4

PRÍKLADY USPORIADANÍ OZNAČENIA CHARAKTERISTICKÝCH HODNÔT

1. Všetky mechanické spojovacie zariadenia alebo komponenty sa označia triedou zariadenia alebo komponentu. Opatria sa ďalej označením udávajúcim výkonnosť vyjadrenú charakteristickými hodnotami definovanými v odseku 2.11 tohto predpisu.

1.1. Výška všetkých písmen a čísel sa nestanoví nižšie ako pri schvaľovacom čísle, t. j. a/3, kde a sa rovná 8 mm.

1.2. Charakteristické hodnoty uplatniteľné pre každé zariadenie alebo komponent, ktoré majú byť označené, ako sa uvádza v nasledujúcej tabuľke – pozri taktiež odsek 7.3 tohto predpisu:







TABUĽKA 1 – Príslušné charakteristické hodnoty, ktoré sa majú vyznačiť na spojovacích zariadeniach alebo komponentoch Popis mechanického spojovacieho zariadenia alebo komponentu Príslušné charakteristické hodnoty, ktoré sa majú vyznačiť Trieda D Dc S U V Spojovacie gule, konzoly – pozri odsek 1 prílohy 5 k tomuto predpisu * * * Spojovacie hlavice * * * Závesy * * * * * Oká oja * * * * * Oje * * * * * Nosníky * * * * * Točnice * * * Návesné čapy * * Montážne dosky točnice * * * Hákové spojenia * * * * *

Príklady: C50-X D130 Dc90 S1000 V35 označuje neštandardný záves triedy C50-X s maximálnou hodnotou D 130 kN, s maximálnou povolenou hodnotou Dc 90 kN, s maximálnou povolenou statickou vertikálnou hmotnosťou 1 000 kg a s maximálnou povolenou hodnotou V 35 kN.

A50-X D20 S120 označuje štandardnú konzolu so spojovacou guľou triedy A50-X s maximálnou hodnotou D 20 kN a s maximálnou povolenou statickou vertikálnou hmotnosťou 120 kg.









PRÍLOHA 5

POŽIADAVKY NA MECHANICKÉ SPOJOVACIE ZARIADENIA ALEBO KOMPONENTY

1. SPOJOVACIE GULE A KONZOLY

Požiadavky uvedené v odsekoch 1.1 až 1.5 tejto prílohy sú uplatniteľné na všetky spojovacie gule a konzoly triedy A. Odsek 1.6 podrobne uvádza ďalšie požiadavky, ktoré musia spĺňať štandardné spojovacie gule s priemerom 50 mm so skrutkovým upevnením prírubového typu.

1.1. Spojovacie gule triedy A majú zodpovedať obrázku 2 vonkajším tvarom a vonkajšími rozmermi.

(1) Spojovací polomer medzi guľou a driekom má byť dotyčnicou k drieku a k spodnej horizontálnej ploche spojovacej gule.

(2) Pozri ISO/R 468 a ISO 1302, číslo drsnosti N9 sa vzťahuje na hodnotu Ra6,3 mm.

Obrázok 2 – Spojovacia guľa triedy A

1.2. Tvar a rozmery konzol musia spĺňať požiadavky výrobcu vozidla týkajúce sa bodov pripevnenia a v prípade potreby ďalších montážnych zariadení alebo komponentov.

1.3. Odstrániteľné spojovacie gule:

1.3.1. V prípade odstrániteľných spojovacích gúľ alebo komponentov skrutkového upevnenia, napríklad triedy A50-X, sa usporiadanie bodu spojenia a systému uzamknutia navrhne na účely pozitívneho mechanického zapojenia.

1.3.2. V prípade odstrániteľnej spojovacej gule alebo komponentu, ktoré môžu byť schválené jednotlivo na používanie s celým radom konzol pre rôzne použitie na vozidlách, napríklad triedy A50-X, má byť voľný priestor okolo spojovacej gule upevnenej na konzole taký, ako je predpísaný v prílohe 7 obrázku 25.

1.4. Spojovacie gule a ťažné zariadenia musia vyhovovať testom uvedeným v prílohe 6 odseku 3.1.

1.5. Výrobcovia konzol zabudujú upevňovacie body, na ktoré sa môžu pripevniť sekundárne spojenia alebo zariadenia potrebné na to, aby v prípade rozpojenia hlavného spojovacieho zariadenia umožnili automatické zastavenie prívesu. Táto požiadavka je nevyhnutná na to, aby vozidla spĺňali požiadavky odseku 5.2.2.9 predpisu OSN EHK č. 13 – Jednotné ustanovenia týkajúce sa schválenia vozidiel kategórií M, N a O s ohľadom na brzdenie.

1.5.1. Upevňovacie body pre sekundárne spojovacie zariadenie a/alebo ťažné lano sa umiestnia tak, aby počas používania sekundárne spojenie alebo ťažné lano neobmedzovali obvyklý pohyb spojovacieho zariadenia a ani nezasahovali do obvyklej činnosti systému zotrvačného brzdenia.

Jeden upevňovací bod sa umiestni vo vzdialenosti 100 mm od vertikálnej roviny, ktorá prechádza stredom pohybu spojovacieho zariadenia. Ak to nie je možné, tak sa dva upevňovacie body umiestnia spôsobom jeden na každej strane vertikálnej osi a rovnako vzdialené od osi maximálne 250 mm. Upevňovací(-ie) bod(-y) sa umiestnia čo najďalej a najvyššie, ako je to možné.

1.6. Osobitné požiadavky na štandardné spojovacie gule a konzoly prírubového typu tried A50-1 až A50-5 vrátane:

1.6.1. Rozmery spojovacích gúľ a konzol prírubového typu triedy A50-1 musia byť také, ako sú uvedené na obrázku 3 a v tabuľke 2.

1.6.2. Rozmery spojovacích gúľ a konzol prírubového typu triedy A50-2, A50-3, A50-4 a A50-5 musia byť také, ako sú uvedené na obrázku 4 a v tabuľke 2.

1.6.3. Spojovacie gule a konzoly prírubového typu tried A50-1 až A50-5 vrátane musia byť vhodné a otestujú sa pre charakteristické hodnoty uvedené v tabuľke 3.

Obrázok 3 – Rozmery štandardných spojovacích gúľ prírubového typu triedy A50-1 (pozri tabuľku 2)

Obrázok 4 – Rozmery štandardných spojovacích gúľ triedy A50-2 až A50-5 (pozri tabuľku 2)







TABUĽKA 2 – Rozmery štandardných spojovacích gúľ prírubového typu (mm), pozri obrázky 3 a 4 Trieda A50-1 A50-2, A50-4 A50-3, A50-5 Pripomienky e1 90 83 120 ±0,5 e2 — 56 55 ±0,5 d2 17 10,5 15 H13 f 130 110 155 +6,0 – 0 g 50 85 90 +6,0 – 0 c 15 15 15 maximum l 55 110 120 ±5,0 h 70 80 80 ±5,0







TABUĽKA 3 – Charakteristické hodnoty pre štandardné spojovacie gule prírubového typu Trieda A50-1 A50-2 A50-3 A50-4 A50-5 D 17 20 30 20 30 S 120 120 120 150 150

D = maximálna hodnota D (kN)

S = maximálna statická vertikálna hmotnosť (kg)

1.7. Výrobcovia spojovacích gúľ a konzol určených na montáž po predaji, ktorí vyrábajú bez spolupráce s príslušným výrobcom vozidiel, si budú vedomí požiadaviek kladených na pohyb spojovacieho zariadenia uvedených v odseku 2 tejto prílohy a splnia príslušné požiadavky uvedené v prílohe 7 k tomuto predpisu.

2. SPOJOVACIE HLAVICE

2.1. Spojovacie hlavice triedy B50 sa navrhnú tak, aby sa mohli bezpečne používať so spojovacími guľami opísanými v odseku 1 tejto prílohy, a tým zodpovedali predpísaným charakteristikám.

Spojovacie hlavice sa navrhnú tak, aby bolo zabezpečené bezpečné spojenie, s ohľadom na opotrebovanie spojovacích zariadení.

2.2. Spojovacie hlavice vyhovejú testom uvedeným v prílohe 6 odseku 3.2.

2.3. Akékoľvek doplnkové zariadenie (napr. brzdenie, stabilizátor atď.) nesmie mať nepriaznivý vplyv na mechanické spojenie.

2.4. Musí byť možná horizontálna výchylka spojovacej hlavice aspoň 90o na obe strany od osi spojovacej gule a montáž popísanej v odseku 1 tejto prílohy, keď nie je upevnená na vozidle. Súčasne musí byť zabezpečený voľný vertikálny pohyb 20o nad a pod horizontálou. V spojení s horizontálnym uhlom výchylky 90o musí byť tiež možné pootočenie 25o v oboch smeroch okolo horizontálnej osi. Musia byť možné nasledujúce kombinácie pohybov vo všetkých uhloch horizontálnej výchylky:

i) vertikálny rozostup ± 15o pri osovom pootočení ± 25o

ii) osové pootočenie ± 10o pri vertikálnom rozostupe ± 20o

3. ZÁVESY

Požiadavky odsekov 3.1 až 3.6. tejto prílohy sú uplatniteľné na všetky závesy triedy C50. V odseku 3.7 sú uvedené dodatočné požiadavky, ktoré musia spĺňať štandardné závesy tried C50-1 až C50-6.

3.1. Výkonové požiadavky – všetky závesy musia vyhovovať testom uvedeným v prílohe 6 odseku 3.3.

3.2. Vhodné oká oja – závesy triedy C50 musia byť kompatibilné so všetkými okami oja a závesmi so špecifikovanými charakteristikami triedy D50.

3.3. Hubica

Závesy triedy C50 sa vybavia hubicou navrhnutou tak, aby príslušné oko oja bolo usmernené do spojovacieho zariadenia.

Ak sa hubica alebo jej podopierajúca časť môžu otáčať okolo vertikálnej osi, musí sa automaticky vrátiť do normálnej polohy a s otvoreným závesným čapom sa musí v tejto polohe udržať tak, aby spoľahlivo naviedla oko oja počas postupu spojenia.

Ak sa hubica alebo jej podopierajúca časť môžu otáčať okolo horizontálnej priečnej osi, kĺb zabezpečujúci rotačnú schopnosť sa musí udržať vo svojej normálnej polohe blokovacím momentom. Tento moment musí byť dostatočný na to, aby zabránil sile 200 N, pôsobiacej vertikálne smerom hore na hornú časť hubice, spôsobiť vychýlenie kĺbu z jeho normálnej polohy. Blokovací moment bude väčší ako ten, ktorý vznikol obsluhou ručnej páky popísanej v odseku 3.6 tejto prílohy. Bude možné uviesť hubicu do obvyklej pozície manuálne. Hubica, ktorá sa otáča okolo horizontálnej priečnej osi je schválená len pre vertikálne nosné zaťaženie S do 50 kg a pre hodnotu V do 5 kN.

Ak sa hubica alebo jej podopierajúca časť otáča okolo pozdĺžnej osi, rotácia musí byť obmedzovaná blokovacím momentom aspoň 100 Nm.

Minimálna požadovaná veľkosť hubice závisí na hodnote spojenia D:

Hodnota D ≤ 18 kN – šírka 150 mm, výška 100 mm

Hodnota D > 18 kN ≤ 25 kN – šírka 280 mm, výška 170 mm

Hodnota D > 25 kN – šírka 360 mm, výška 200 mm

Vonkajšie okraje hubice môžu byť zaoblené.

Pre závesy triedy C 50-X sú prípustné menšie hubice ak: sa ich použitie obmedzí na prívesy s nápravou v strede s maximálne prípustnou hmotnosťou do 3,5 tony alebo ak použitie hubíc uvedených predtým v tabuľke nie je možné z technických dôvodov a ak okrem toho existujú zvláštne okolnosti, ako sú vizuálne pomôcky pre zaistenie bezpečnej realizácie automatického postupu zapojenia, a ak je oblasť použitia obmedzená v schválení podľa informácií uvedených výrobcom spojovacieho zariadenia vo formulári o oznámení, ktorý je zobrazený v prílohe 1.

3.4. Minimálny pohyb oka oja

Ak je oko oja spojené so závesom, ale neupevnené na vozidlo, musí vykazovať ďalej uvedené stupne otáčania. Ak je časť pohybu zabezpečená zvláštnym spojením (iba závesy triedy C50-X), oblasť použitia uvedená vo formulári o oznámení zobrazenom v prílohe 1 sa obmedzí na prípady uvedené v prílohe 7 odseku 1.3.8.

3.4.1. ± 90o horizontálne okolo vertikálnej osi od pozdĺžnej osi vozidla – pozri obrázok 5

Obrázok 5 – Horizontálna rotácia spojeného oka oja

3.4.2. ± 20o vertikálne okolo priečnej osi od horizontálnej roviny vozidla – pozri obrázok 6.

Obrázok 6 – Vertikálna rotácia spojeného oka oja

3.4.3. ± 25o osová rotácia okolo pozdĺžnej osi od horizontálnej roviny vozidla – pozri obrázok 7.

Obrázok 7 – Osová rotácia spojeného oka oja

3.5. Zabezpečenie proti neúmyselnému rozpojeniu:

V uzavretej polohe sa záverný čap zaistí dvoma pozitívnymi mechanickými zabezpečovacími zariadeniami, z ktorých každé si zachová účinnosť v prípade poruchy druhého zariadenia.

Uzavretá a zaistená poloha zapojenia sa zreteľne navonok naznačí mechanickým zariadením. Bude možné overiť polohu oznamovača hmatom, napr. v tme.

Mechanické ukazovacie zariadenie musí naznačovať zapojenie obidvoch zabezpečovacích zariadení (podmienka AND).

Je však dostatočné naznačiť zapojenie len jedného zabezpečovacieho zariadenia, ak je v tejto situácii zapojenie druhého zabezpečovacieho zariadenia základným prvkom konštrukcie.

3.6. Ručné páky

Ručné páky musia byť konštruované tak, aby sa dali ľahko používať a mali zaoblený koniec. Záves nesmie mať ostré hrany ani miesta blízko ručnej páky, o ktoré by sa dalo zachytiť, čo by mohlo viesť k poraneniu v priebehu spájania. Sila potrebná na uvoľnenie spojenia, meraná bez oka oja, nesmie presiahnuť 250 N kolmo na ručnú páku pozdĺž čiary pohybu.

3.7. Špeciálne požiadavky na štandardné závesy triedy C50-1 až C50-6:

3.7.1. Otáčavý pohyb oka oja okolo priečnej osi sa dosiahne pomocou guľového tvaru závesného čapu (a nie pomocou kĺbu).

3.7.2. Ťažné a tlačné nárazové zaťaženia pozdĺž pozdĺžnej osi sa z dôvodu voľného priestoru medzi závesným čapom a okom oja musia zoslabiť pomocou pružiny a/alebo tlmiaceho zariadenia (okrem C50-1).

3.7.3. Rozmery sa dodržia, ako sú uvedené na obrázku 8 a v tabuľke 4.

3.7.4. Závesy musia vyhovovať charakteristickým hodnotám uvedeným v tabuľke 5 a musia byť na ne testované.

3.7.5. Záves sa musí otvoriť pomocou ručnej páky pri závese (nie diaľkovým ovládačom).

Obrázok 8 – Rozmery štandardných závesov (mm), pozri tabuľku 4







TABUĽKA 4 – Rozmery štandardných závesov (mm), pozri obrázok 8 Trieda C50-1 C50-2 C50-3 C50-4 C50-5 C50-6 C50-7 Poznámky e1 83 83 120 140 160 160 ±0,5 e2 56 56 55 80 100 100 ±0,5 d1 — 54 74 84 94 94 maximum d2 10,5 10,5 15 17 21 21 H13 F 110 110 155 180 200 200 +6,0 – 0 G 85 85 90 120 140 140 ±3,0 A 100 170 200 200 200 200 +20,0 – 0 B 150 280 360 360 360 360 +20,0 – 0 C 20 20 24 30 30 30 maximum H 150 190 265 265 265 265 maximum l1 — 150 250 300 300 300 maximum l2 150 300 330 330 330 330 maximum l3 100 160 180 180 180 180 ±20,0 T — 15 20 35 35 35 maximum







TABUĽKA 5 – Charakteristické hodnoty pre štandardné závesy Trieda C50-1 C50-2 C50-3 C50-4 C50-5 C50-6 C50-7 D 18 25 70 100 130 190 190 Dc 18 25 50 70 90 120 130 S 200 250 650 900 1 000 1 000 1 000 V 12 10 18 25 35 50 75

D = maximálna hodnota D (kN)

Dc = maximálna hodnota D (kN) pre príves s nápravou v strede

S = maximálne statické vertikálne nosné zaťaženie na spojovacie zariadenie (kg)

V = maximálna hodnota V (kN)

4. OKÁ OJA

4.1. Všeobecné požiadavky na oká oja triedy D50:

Všetky oká oja triedy D50 vyhovejú testu uvedému v prílohe 6 odseku 3.4.

Oká oja triedy D50 sú určené na používanie so závesmi C50. Oká oja sa nesmú osovo vychyľovať (pretože sa môžu vychyľovať príslušné závesy).

Ak sú oká oja triedy D 50 vybavené puzdrami, musia zodpovedať rozmerom znázorneným na obrázku 9 (okrem triedy D 50-C) alebo na obrázku 10.

Puzdrá nesmú byť privarené na oká oja.

Oká oja triedy D50 musia mať rozmery uvedené v odseku 4.2. Tvar drieku oka oja triedy D50-X nie je špecifikovaný, ale vo vzdialenosti 201 mm od stredu oka oja musí byť výška „h“ a šírka „b“ v rámci limitov uvedených v tabuľke 6.

Obrázok 9 – Puzdro s drážkou pre oká oja triedy D50

Obrázok 10 – Puzdro bez drážky pre oká oja triedy D50 -C







TABUĽKA 6 – Rozmery pre oká oja D50-A a D50-X, pozri obrázok 11 Trieda h (mm) b (mm) D50-A 65 + 2/– 1 60 + 2/– 1 D50-X 80 maximum 62 maximum







TABUĽKA 7 – Charakteristické hodnoty pre štandardné oká oja Trieda D Dc S V D50-A 130 90 1 000 30 D50-B 130 90 1 000 25 D50-C 190 120 1 000 50 D50-D 190 130 1 000 75

4.2. Osobitné požiadavky na oká oja triedy D50:

4.2.1. Triedy D50-A a D50-X oká oja budú mať rozmery uvedené na obrázku 11.

Obrázok 11 – Rozmery tried D50-A a D50-X oka oja, pozri tabuľku 6

4.2.2. Oká oja triedy D50 musia mať rozmery zobrazené na obrázku 12.

Obrázok 12 – Rozmery oka oja triedy D50-B, ostatné rozmery pozri na obrázku 11

4.2.3. Oká oja triedy D50-C a D50-D musia mať rozmery uvedené na obrázku 13.

(1) Pre oká oja triedy D50-D musí byť tento rozmer „80 max.“

Obrázok 13 – Rozmery oka oja tried D50-C a D50-D, ostatné rozmery pozri na obrázku 11

4.2.4. Oká oja tried D50-C a D50-D sa upevnia puzdrami bez drážky znázornenými na obrázku 10.

4.3. Hodnoty zaťaženia pre štandardné oká oja

Štandardné oká oja a prostriedky na pripevnenie musia byť vyhovujúce a testované na hodnoty zaťaženia uvedené v tabuľke 7.

4.4. Všeobecné požiadavky na toroidné oká oja triedy L:

4.4.1. Toroidné oká oja triedy L sú určené na používanie s hákovými spojeniami triedy K.

4.4.2. Ak sa používajú s hákovým spojeniami triedy K, musia spĺňať požiadavky na pohyb uvedené v odseku 10.2 tejto prílohy.

4.4.3. Toroidné oká oja triedy L musia mať rozmery uvedené na obrázku 14 a v tabuľke 8.

Obrázok 14 – Rozmery toroidného oka oja triedy L, pozri tabuľku 8

4.4.4. Toroidné oká oja triedy L musia vyhovieť testom uvedeným v prílohe 6 odseku 3.4 a musia vyhovovať charakteristickým hodnotám uvedeným v tabuľke 9.







TABUĽKA 8 – Rozmery toroidného oka oja triedy L, pozri obrázok 14 (rozmery v mm) Trieda L1 L2 L3 L4 L5 Poznámky a 68 + 1,6 / – 0,0 76,2 ± 0,8 76,2 ± 0,8 76,2 ± 0,8 68 + 1,6 / – 0,0 b 41,2 ± 0,8 41,2 ± 0,8 41,2 ± 0,8 41,2 ± 0,8 41,2 ± 0,8 c 70 65 65 65 70 min







TABUĽKA 9 – Charakteristické hodnoty pre toroidné oká oja triedy L Trieda L1 L2 L3 L4 L5 D kN 30 70 100 130 180 Dc kN 27 54 70 90 120 S kg 200 700 950 1 000 1 000 V kN 12 18 25 35 50

5. OJA

5.1. Oja triedy E musia vyhovieť testom predpísaným v prílohe 6 odseku 3.3.

5.2. Aby sa zabezpečilo spojenie s ťažným vozidlom, môže byť oje vybavené buď spojovacou hlavicou, ako je uvedené v odseku 2, alebo okom oja, ako je uvedené v odseku 4 tejto prílohy. Spojovacie hlavice a oká oja môžu byť pripevnené skrutkami, skrutkami s matkou alebo privarením.

5.3. Zariadenia na nastavenie výšky pre sklopné oja

5.3.1. Sklopné oje musí byť vybavené zariadením na jeho nastavenie na výšku spojovacieho zariadenia alebo hubice. Tieto zariadenia musia byť konštruované tak, aby mohlo byť oje nastavené jednou osobou bez použitia nástrojov alebo bez akýchkoľvek iných pomôcok.

5.3.2. Zariadenia na nastavenie výšky musia byť schopné nastaviť oko oja alebo spojovaciu guľu z horizontály nad zemou aspoň 300 mm smerom hore alebo dole. V tomto rozsahu musí byť oje nastaviteľné postupne alebo po maximálnych krokoch 50 mm meraných pri oku oja alebo pri spojovacej guli.

5.3.3. Zariadenie na nastavenie výšky nesmie prekážať ľahkému pohybu oja po dokončení spojenia.

5.3.4. Zariadenie na nastavenie výšky nesmie prekážať činnosti akejkoľvek nájazdovej brzdy.

5.4. V prípade oja kombinovaného s nájazdovými brzdami vzdialenosť medzi stredom oka oja a koncom voľného drieku oka oja nesmie byť menšia než 200 mm, keď je brzda v činnosti. Keď je driek oja úplne zasunutý, vzdialenosť nesmie byť menšia než 150 mm.

5.5. Oje pre prívesy s nápravou v strede musí mať voči priečnym vertikálnym silám aspoň polovicu z momentu odolnosti, ktorý má voči vertikálnym silám.

6. NOSNÍKY

6.1. Nosníky triedy F musia vyhovovať testom predpísaným v prílohe 6 odseku 3.3.

6.2. Schéma vŕtania pre montáž štandardných závesov triedy C musí byť v súlade s obrázkom 15 a tabuľkou 10.

6.3. Nosníky nesmú byť privarené k podvozku, karosérii ani k inej časti vozidla.

Obrázok 15 – Montážne rozmery pre štandardné závesy (pozri tabuľku 10)







TABUĽKA 10 – Montážne rozmery štandardných závesov (mm), pozri obrázok 15 Trieda C50-1 C50-2 C50-3 C50-4 C50-5 C50-6 C50-7 Poznámky e1 83 83 120 140 160 160 ±0,5 e2 56 56 55 80 100 100 ±0,5 d1 — 55 75 85 95 95 +1,0 /0,5 d2 10,5 10,5 15 17 21 21 H13 T — 15 20 35 35 35 maximum F 120 120 165 190 210 210 minimum G 95 95 100 130 150 150 minimum L11 — 200 300 400 400 400 minimum

7. TOČNICE A RIADIACE KLINY

Požiadavky odsekov 7.1 až 7.7 sú uplatniteľné na všetky točnice triedy G50.

Dodatočné požiadavky, ktoré musia spĺňať štandardné spojovacie zariadenia, sú uvedené v odseku 7.9.

Riadiace kliny musia spĺňať požiadavky uvedené v odseku 7.8.

7.1. Vyhovujúce návesné čapy

Točnice triedy G50 musia byť navrhnuté tak, aby sa dali používať s návesnými čapmi triedy H50 a aby spolu dosahovali predpísané charakteristiky.

7.2. Vodidlá

Točnice sa vybavia vodidlom, ktoré zaistí bezpečné a správne zapojenie návesného čapu. Vstupná šírka vodidla pre štandardné točnice s priemerom 50 mm musí byť aspoň 350 mm (pozri obrázok 16).

Pre malé, neštandardné točnice triedy G50-X a s maximálnou hodnotou „D“ 25 kN musí byť vstupná šírka aspoň 250 mm.

(1) Pre zabezpečenie používania riadiacich klinov odmerajte referenčný rozmer k = 137 ± 3 mm v mieste 32 mm pod hornou plochou a vo vzdialenosti 200 mm od priečnej osi spojovacieho zariadenia.

(2) Uhol hrdla 40° + 1°/– 0° musí byť zachovaný na vzdialenosti minimálne 360 mm od priečnej osi spojovacieho zariadenia. Vstupná šírka minimálne 350 mm sa môže dosiahnuť mimo túto vzdialenosť zväčšovaním vstupného uhla maximálne do 120°, ako je znázornené bodkovanou čiarou.

(3) Môžu sa použiť predĺžené montážne otvory 23 ± 2 mm × 17 + 2/– 0 mm alebo kruhové montážne otvory s priemerom 17 + 2/– 0 mm.

(4) Ak sa používajú predĺžené otvory alebo otvory s priemerom > 18 mm, tak sa musia použiť podložky s priemerom 40 mm, s hrúbkou 6 mm alebo materiály s rovnakou pevnosťou, napr. plochý oceľový plech.

Obrázok 16 – Rozmery štandardných točníc (pozri tabuľku 11)

Obrázok 16a – Tolerancie montážnych otvorov montážnych dosiek triedy J pre točnice (pozri odsek 9.1 tejto prílohy)







TABUĽKA 11 – Rozmery štandardných točníc (mm), pozri obrázok 16 Trieda G50-1 G50-2 G50-3 G50-4 G50-5 G50-6 H 140-159 160-179 180-199 200-219 220-239 240-260

7.3. Minimálny pohyb točnice

So zapojeným návesným čapom bez toho, aby bola točnica pripevnená k vozidlu alebo k montážnej doske s ohľadom na montážne skrutky, musí točnica umožniť otáčanie návesného čapu v jazdnej polohe v nasledujúcich hodnotách:

7.3.1. ± 90o okolo vertikálnej osi (neplatí pre točnice s korekciou trajektórie návesu);

7.3.2. ± 12o okolo horizontálnej osi, priečne k smeru jazdy. Tento uhol nemusí byť nevyhnutne dodržaný pri použití mimo komunikácie.

7.3.3. Osové otáčanie okolo pozdĺžnej osi v rozmedzí ± 3o je prípustné. Avšak na plne oscilujúcej točnici môže byť tento uhol väčší za predpokladu, že zabezpečovací mechanizmus umožňuje obmedzenie otáčania na ± 3o.

7.4. Zabezpečovacie zariadenia na zabránenie rozpojenia točnice

Točnica sa uzavrie po spojení dvoch pozitívnych mechanických zabezpečovacích zariadenií, z ktorých každé zostane účinné v prípade poruchy druhého zariadenia.

Prvé zabezbečovacie zariadenie musí pracovať automaticky, ale druhé zabezbečovacie zariadenie môže byť buď automatické, alebo obsluhované ručne. Druhé zabezbečovacie zariadenie môže byť navrhnuté tak, aby pracovalo v spojení s prvým zariadením a zabezpečovalo dodatočné pozitívne mechanické uzamknutie prvého zariadenia. Druhé zabezbečovacie zariadenie sa uzavrie iba v prípade, ak sa riadne uzavrelo prvé zariadenie.

Nebude možné neúmyseľne uvoľniť zabezpečovacie zariadenia. Uvoľnenie si vyžaduje zámerný úkon vodiča alebo prevádzkovateľa vozidla.

Uzatvorená alebo uzamknutá poloha spojenia sa indikuje vizuálne alebo bude možné overiť polohu oznamovača hmatom, napríklad v prípade kontroly polohy v tme. Ukazovacie zariadenie musí naznačovať zapojenie obidvoch zabezpečovacích zariadení, je však dostatočné naznačiť zapojenie len jedného zabezpečovacieho zariadenia, ak je v tejto situácii zapojenie druhého zabezpečovacieho zariadenia základným prvkom konštrukcie.

7.5. Manipulačné zariadenia alebo uvoľňovacie mechanizmy

V uzatvorenej polohe sa zamedzí neúmyseľnej alebo náhodnej prevádzke manipulačných zariadení a uvoľňovacích mechanizmov. Obsluha záverného systému na uvoľnenie zabezpečovacieho zariadenia si vyžaduje pozitívnu a vedomú činnosť.

7.6. Povrchová úprava

Povrch dosky točnice a uzáveru musí byť funkčne uspokojivo a starostlivo opracovaný, vykovaný, odliaty alebo lisovaný.

7.7. Požiadavky na zaťaženie

Všetky točnice musia vyhovovať testom opísaným v prílohe 6 odseku 3.7.

7.8. Riadiace kliny

7.8.1. Rozmery riadiacich klinov pre riadenie trajektórie návesov musia zodpovedať rozmerom uvedeným na obrázku 17.

(1) Uplatniteľné iba na riadiace kliny hrubšie ako 60 mm.

(2) Tento rozmer sa týka iba funkčného povrchu: samotný riadiaci klin môže byť dlhší.

Obrázok 17 – Rozmery pružinových riadiacich klinov

7.8.2. Riadiace kliny musia umožňovať bezpečné a spoľahlivé zapojenie. Riadiace kliny musia byť na pružinách. Dĺžka pružiny sa vyberie tak, aby bolo možné zapojiť prázdny, ako aj plne naložený náves, pričom sú riadiace kliny počas jazdy stále v kontakte s bokmi točnice. Rozpojenie točnice musí byť možné s prázdnym, ako aj naloženým návesom.

7.9. Špeciálne požiadavky na štandardné točnice:

7.9.1. Musia mať rozmery uvedené na obrázku 16 a v tabuľke 11.

7.9.2. Musia byť vhodné a testované na hodnotu D 150 kN a na hodnotu U 20 t.

7.9.3. Uvoľnenie musí byť možné pomocou ručnej páky, ktorá je priamo na točnici.

7.9.4. Musia byť vhodné na riadenie trajektórie návesu pomocou riadiacich klinov – pozri odsek 7.8.

8. NÁVESNÉ ČAPY

8.1. Návesné čapy triedy H50 (ISO 337) musia mať rozmery uvedené na obrázku 18.

Obrázok 18 – Rozmery návesných čapov triedy H50

8.2. Návesné čapy musia vyhovieť testom uvedeným v prílohe 6 odseku 3.9.

9. MONTÁŽNE DOSKY

9.1. Montážne dosky triedy J pre točnice musia mať kruhové montážne otvory umiestnené tak, aby to zodpovedalo obrázku 16a, pokiaľ sú určené pre štandardné točnice. Montážne otvory však musia mať priemer 17 mm + 2,0 mm/– 0,0 mm. Otvory musia byť kruhové, BEZ drážky (pozri obrázok 16a).

9.2. Montážne dosky pre štandardné točnice musia byť vhodné na riadenie trajektórie návesu (pomocou riadiacich klinov). Montážne dosky pre neštandardné točnice, ktoré sú nevhodné na riadenie trajektórie návesu, musia byť príslušne označené.

9.3. Montážne dosky pre točnice musia vyhovieť testom uvedeným v prílohe 6 odseku 3.8.

10. HÁKOVÉ SPOJENIA

10.1. Všeobecné požiadavky na hákové spojenia triedy K:

10.1.1. Všetky hákové spojenia triedy K musia vyhovieť testom uvedeným v prílohe 6 odseku 3.5 a musia byť vyhovujúce charakteristických hodnotám uvedeným v tabuľke 13.

10.1.2. Hákové spojenia triedy K musia mať rozmery uvedené na obrázku 19 a v tabuľke 12. Spojky triedy K1 až K4 sú nesamočinné spojovacie zariadenia určené na použitie iba s prívesmi, ktorých maximálne prípustná hmotnosť nepresahuje 3,5 t a spojky triedy KA1 až KA3 sú samočinné spojovacie zariadenia.

Obrázok 19 – Rozmery a otáčanie hákových spojení triedy K

10.1.3. Hákové spojenie sa môže používať iba s toroidným okom oja, a ak sa používa s toroidným okom oja triedy L, tak spojenie triedy K musí mať stupne otáčania uvedené v odseku 10.2 tejto prílohy.

10.1.4. Hákové spojenie triedy K sa musí používať s toroidným okom, ktoré umožňuje minimálny voľný priestor alebo voľný pohyb 3 mm a maximálny voľný priestor 5 mm, ak je nové. Vyhovujúce oká oja uvádza výrobca spojenia na formulári o oznámení znázornenom v prílohe 1.

10.2. Spojenie triedy K ak sa používa s toroidným okom triedy L bez upevnenia na vozidle, musí mať tieto nesúčasné uhly pohybu – pozri tiež obrázok 19:

10.2.1. ± 90o horizontálne okolo vertikálnej osi spojenia;

10.2.2. ±40o vertikálne okolo horizontálnej priečnej vertikálnej osi spojenia;

10.2.3. ± 20o osovej rotácie okolo horizontálnej pozdĺžnej osi spojenia.

10.3. Samočinné hákové spojenia triedy K musia mať hubicu navrhnutú tak, aby bolo oko oja usmernené do spojenia.

10.4. Zabezpečenie zamedzujúce neúmyselnému rozpojeniu:

V zatvorenej polohe bude spojenie uzamknuté dvoma pozitívnymi mechanickými zabezpečovacími zariadeniami, z ktorých každé si musí zachovať účinnosť v prípade poruchy druhého zariadenia.

Uzavretá a zaistená poloha zapojenia musí byť zreteľne navonok naznačená mechanickým zariadením. Musí byť možné overiť polohu oznamovača hmatom, napr. v tme.

Mechanické zariadenie musí naznačovať zapojenie oboch zabezpečovacích zariadení (podmienka AND).

Je však dostatočné naznačiť zapojenie len jedného zabezpečovacieho zariadenia, ak je v tejto situácii zapojenie druhého zabezpečovacieho zariadenia základným prvkom konštrukcie.

10.5. Ručné páky

Ručné páky musia byť konštruované tak, aby sa dali ľahko používať a mali zaoblený koniec. Záves nesmie mať ostré hrany ani miesta blízko ručnej páky, o ktoré by sa dalo zachytiť, čo by mohlo viesť k poraneniu v priebehu spájania. Sila potrebná na uvoľnenie spojenia meraná bez oka oja nesmie presiahnuť 250 N kolmo na ručnú páku pozdĺž čiary pohybu.







TABUĽKA 12 – Rozmery hákových spojení triedy K, pozri obrázok 19 Trieda K1 K2 K3 K4 KA1 KA2 KA3 Poznámky e11 — 83 83 120 120 140 160 ±0,5 e22 — 56 56 55 55 80 100 ±0,5 d33 90 — — — — — — ±0,5 d22 17 10,5 10,5 15 15 17 21 H13 c 3 3 3 3 3 3 3 min f 130 175 175 180 180 200 200 max g 100 100 100 120 120 140 200 max a 45 45 45 45 45 45 45 +1,6 /0,0 L1 120 120 120 120 250 300 300 max L2 74 74 63 74 90 90 90 max L3 110 130 130 150 150 200 200 max







TABUĽKA 13 – Charakteristické hodnoty pre hákové spojenia triedy K Trieda K1 K2 K3 K4 KA1 KA2 KA3 D kN 17 20 20 25 70 100 130 Dc kN — — 17 20 54 70 90 S kg 120 120 200 250 700 900 1 000 V kN — — 10 10 18 25 35

11. JEDNOÚČELOVÉ SPOJOVACIE ZARIADENIA TYPU OJA – TRIEDA T

11.1. Jednoúčelové spojovacie zariadenia typu oja triedy T sú určené na používanie na špecifických súpravách vozidiel, napr. na zariadenia na prepravu osobných automobilov. Tieto vozidlá majú zvláštne konštrukcie a môžu si vyžadovať príslušné a neobvyklé umiestnenie spojovacieho zariadenia.

11.2. Používanie spojok triedy T je obmedzené na prívesy s nápravou v strede a toto obmedzenie sa oznámi vo formulári o oznámení zobrazenom v prílohe 1.

11.3. Spojovacie zariadenia triedy T sa schvaľujú ako páry a spojovacie zariadenie sa neoddelí iným spôsobom ako v dielni s použitím nástrojov, ktoré sa zvyčajne vo vozidle nenachádzajú.

11.4. Spojovacie zariadenia triedy T nie sú počas prevádzky samočinné.

11.5. Spojovacie zariadenia triedy T musia vyhovieť príslušným testovým požiadavkám uvedeným v prílohe 6 odseku 3.3, okrem odseku 3.3.4.

11.6. V prípade spojovacieho zariadenia bez upevnenia na vozidle, ale zmontovaného v rovnakej bežnej polohe ako keď je upevnené na vozidle, musí mať tieto minimálne a súčasné uhly voľného pohybu:

11.6.1. ± 90o horizontálne okolo vertikálnej osi;

11.6.2. ± 8o vertikálne okolo horizontálnej priečnej osi;

11.6.3. ± 3o osová rotácia okolo horizontálnej pozdĺžnej osi.

12. ZARIADENIA NA DIAĽKOVÉ OZNAMOVANIE A DIAĽKOVÉ OVLÁDANIE

12.1. Všeobecné požiadavky

Zariadenia na diaľkové oznamovanie a diaľkové ovládanie sú povolené len na samočinných spojovacích zariadeniach tried C50-X a G50-X.

Zariadenia na diaľkové oznamovanie a diaľkové ovládanie nesmú obmedzovať minimálny voľný pohyb zapojeného oka oja alebo zapojeného návesu. Musia byť trvalo spojené s vozidlom.

Pre všetky zariadenia na diaľkové oznamovanie a diaľkové ovládanie platí rozsah testovania a schvaľovania ako pre spojovacie zariadenie spolu so všetkými časťami manipulačných a prevodových zariadení.

12.2. Diaľkové oznamovanie

12.2.1. Pri postupe automatického spojovania musia zariadenia na diaľkové oznamovanie udávať uzavretú a dvojmo zabezpečenú polohu spojenia optickým spôsobom podľa odseku 12.2.2. Otvorená poloha môže byť navyše oznámená spôsobom uvedeným v odseku 12.2.3.

Zariadenie diaľkového oznamovania sa automaticky po každom otvorení a uzatvorení spojovacieho zariadenia zaktivuje a odstaví.

12.2.2. Zmena z otvorenej na uzavretú a dvojmo zabezpečenú polohu sa oznámi zeleným optickým signálom.

12.2.3. Otvorená a/alebo nezabezpečená poloha sa oznámi červeným svetlom.

12.2.4. V prípade oznámenia o ukončení automatického postupu zapojenia diaľkový oznamovač zabezpečí, že sa návesný čap dostane do konečnej dvojmo zabezpečenej polohy.

12.2.5. Ak sa nedosiahne konečná poloha, systém diaľkového oznamovania nesmie oznamovať uzavretú a zabezpečenú polohu v dôsledku akejkoľvek chyby v tomto systéme.

12.2.6. Vypnutie jedného z dvoch zabezpečovacích zariadení musí vyvolať zhasnutie zeleného optického signálu a/alebo zapnutie červeného optického signálu.

12.2.7. Ponechajú sa mechanické oznamovače, ktoré sú priamo na spojovacom zariadení.

12.2.8. Aby vodič nebol rozptyľovaný počas normálnej jazdy, musí mať možnosť vypnúť zariadenie na diaľkové oznamovanie, avšak toto zariadenie musí byť po najbližšom otvorení a zatvorení spojovacieho zariadenia samočinne znovuaktivované – pozri odsek 12.2.1.

12.2.9. Prevádzkové ovládače a oznamovače diaľkových oznamovacích zariadení sa musia inštalovať v ploche výhľadu vodiča a musia byť permanentne a jasne identifikovateľné.

12.3. Diaľkové ovládanie

12.3.1. Ak je použité diaľkové ovládacie zariadenie, ako je definované v odseku 2.8 tohto predpisu, použije sa tiež diaľkové oznamovacie zariadenie, ako je popísané v odseku 12.2, ktoré musí oznamovať otvorenú polohu zapojenia.

12.3.2. Musí byť inštalovaný jednoúčelový spínač (t. j. hlavný spínač, páka alebo klapka), ktorý umožňuje otvorenie alebo uzavretie zapojenia pomocou diaľkového ovládacieho zariadenia. Ak tento hlavný spínač nie je umiestnený v kabíne vodiča, nebude v polohe, v ktorej je voľne prístupný neoprávnenej osobe, alebo sa uzamkne. Skutočné zapojenie môže byť z kabíny vodiča možné len vtedy, keď je vylúčené neúmyselné uvedenie do činnosti napríklad takej, ktorá si vyžaduje použitie obidvoch rúk.

Bude možné zistiť, či bolo otvorenie zapojenia pod diaľkovým ovládaním ukončené alebo nie.

12.3.3. Ak sa diaľkové ovládanie týka zapojenia, ktoré je otvárané vonkajšou silou, stav, za ktorého vonkajšia sila pôsobí na spojovacie zariadenie, musí byť vhodne oznámený vodičovi. Nie je to potrebné v prípade, keď vonkajšia sila pôsobí len vtedy, keď je v činnosti diaľkové ovládanie.

12.3.4. Ak je aktivizačné zariadenie na otváranie zapojenia pod diaľkovým ovládaním montované externe na vozidle, musí byť možné kontrolovať oblasť medzi spojenými vozidlami, ale nie je nutné vstúpiť do tejto oblasti na účely jeho obsluhy.

12.3.5. Akákoľvek porucha v činnosti alebo jednotlivá chyba v systéme nespôsobí otvorenie zapojenia počas normálnej jazdy na ceste. Akékoľvek chyby v systéme sa oznámia priamo alebo ihneď zreteľne pri nasledujúcej činnosti napr. nesprávnou činnosťou.

12.3.6. V prípade poruchy diaľkového ovládania sa umožní v naliehavom prípade otvorenie zapojenia minimálne jedným iným spôsobom. Ak si to vyžaduje použitie nástroja, tento musí byť súčasťou nástrojového vybavenia vozidla. Požiadavky odseku 3.6 tejto prílohy sa nevzťahujú na ručné páky používané výhradne na otváranie zapojenia v naliehavom prípade.

12.3.7. Diaľkové ovládače a oznamovače pre diaľkové ovládacie zariadenia musia byť permanentne a zreteľne identifikovateľné.









PRÍLOHA 6

TESTOVANIE MECHANICKÝCH SPOJOVACÍCH ZARIADENÍ ALEBO KOMPONENTOV

1. VŠEOBECNÉ TESTOVACIE POŽIADAVKY

1.1. Vzorky spojovacích zariadení sa musia testovať na pevnosť, ako aj na funkčnosť. Fyzické skúšanie sa musí vykonávať zakaždým, keď je to možné, ak však nie je stanovené inak, úrad pre typové schvaľovanie alebo technická služba môžu upustiť od fyzickej skúšky pevnosti, ak jednoduchá konštrukcia komponentu umožňuje teoretickú kontrolu. Teoretické kontroly sa môžu vykonávať na stanovenie podmienok najhorších prípadov. Vo všetkých prípadoch teoretické kontroly zabezpečia rovnakú kvalitu výsledkov ako dynamické a statické testovanie. V prípadoch pochybností sú rozhodujúce výsledky testov fyzického skúšania.

Pozri taktiež odsek 4.8 tohto predpisu.

1.2. Pevnosť spojovacích zariadení sa overí dynamickým testom (test na únavu). V niektorých prípadoch môžu byť potrebné doplnkové statické testy (pozri odsek 3 tejto prílohy).

1.3. Dynamický test sa vykonáva s približne sínusoidným zaťažením (striedavým a/alebo pulzujúcim) s určitým počtom záťažových cyklov primerane k materiálu. Nesmú sa vyskytnúť žiadne praskliny alebo zlomeniny.

1.4. Pri predpísaných statických testoch je povolená iba malá stála deformácia. Pokiaľ nie je stanovené inak, stála plastická deformácia po uvoľnení nesmie byť väčšia ako 10 percent maximálnej deformácie nameranej počas testu. V prípade, že meranie deformácie počas testu skúšajúceho ohrozuje, tak potom sa za predpokladu, že ten istý parameter sa skontroloval inými testami, ako je dynamický test, môže táto časť statickej skúšky vynechať.

1.5. Predpokladané zaťaženia pri dynamických testoch sú založené na zložke horizontálnej sily v pozdĺžnej osi vozidla a zložke vertikálnej sily. Zložky horizontálnej sily priečne k pozdĺžnej osi vozidla a momenty sa neberú do úvahy za predpokladu, že majú len malý význam.

Ak konštrukcia spojovacieho zariadenia alebo jeho upevnenia k vozidlu, alebo upevnenie doplnkových systémov (ako sú stabilizátory, systémy krátkeho spojenia atď.) vyvoláva dodatočné sily alebo momenty, môže technická služba požadovať doplnkové testy.

Zložka horizontálnej sily v pozdĺžnej rovine vozidla je reprezentovaná teoreticky stanovenou referenčnou silou, hodnotou D alebo Dc. Zložka vertikálnej sily je v prípade potreby reprezentovaná statickým vertikálnym nosným zaťažením S v bode spojenia a predpokladaným vertikálnym zaťažením V alebo statickým vertikálnym nosným zaťažením U v prípade točníc.

1.6. Charakteristické hodnoty D, Dc, S, V, a U, na ktorých sú založené testy a ktoré sú definované v odseku 2.11 tohto predpisu sa prevezmú zo žiadosti výrobcu o typové schválenie – pozri formulár o oznámení uvedený v prílohách 1 a 2.

1.7. Akékoľvek pozitívne zabezpečovacie zariadenie, ktoré je udržiavané vo svojej polohe silou pružiny, zostane vo svojej zabezpečenej polohe, ak je vystavené účinkom sily pôsobiacej v najnepriaznivejšom smere a rovnej trojnásobku hmotnosti zabezpečovacieho mechanizmu.

2. POSTUPY TESTOV

2.1. Pri dynamických a statických testoch musí byť vzorka umiestnená vo vhodnom zariadení s primeraným pôsobením sily tak, aby nebola vystavená pôsobeniu akýchkoľvek ďalších síl alebo momentov okrem stanovenej testovacej sily. V prípade testov so striedavým zaťažením sa smer pôsobenia sily neodchýli o viac než ± 1o od stanoveného smeru. V prípade testov s pulzujúcim zaťažením alebo statických testov sa nastaví uhol pre hornú hodnotu sily. Toto si bude vyžadovať spojenie v bode pôsobenia sily (t. j. v bode spojenia) a druhé spojenie v príslušnej vzdialenosti.

2.2. Testovacia frekvencia nesmie prekročiť 35 Hz. Zvolená frekvencia sa riadne oddelí od rezonančných frekvencií pri nastavení testu vrátane testovaného zariadenia. Pri asynchrónnom testovaní sa frekvencie dvoch zložiek sily líšia približne v rozmedzí od 1 percenta do maximálne 3 percent. Pre spojovacie zariadenia vyrobené z ocele je počet zaťažovacích cyklov 2 × 106. Pre zariadenia vyrobené z iných materiálov ako oceľ môže byť počet záťažových cyklov vyšší. Na testovanie trhlín sa použije metóda farebnej kvapaliny alebo iná ekvivalentná metóda.

2.3. Pri testoch s pulzujúcim zaťažením sa testovacia sila rovná hornej hodnote sily; dolná hodnota sily môže dosahovať 5 % hornej hodnoty sily, pokiaľ nie je stanovené inak v špecifických podmienkach testovania.

2.4. Pri statických testoch iných, ako sú špeciálne testy vyžadované podľa odseku 3.2.3 tejto prílohy, musí testovacia sila pôsobiť plynulo a rýchlo a musí pôsobiť aspoň po dobu 60 sekúnd.

2.5. Spojovacie zariadenia sa pri teste montujú čo najpevnejšie na testovacie zariadenie v skutočnej polohe, v ktorej budú na vozidle používané. Použijú sa pripevňovacie zariadenia špecifikované výrobcom alebo žiadateľom a zariadenia určené na pripevnenie spojovacieho zariadenia k vozidlu a/alebo tie, ktoré majú identické mechanické charakteristiky.

2.6. Spojovacie zariadenia alebo komponenty sa musia testovať za podmienok, ktoré sa predpokladajú pri jeho použití na ceste. Avšak podľa uváženia výrobcu a po dohode s technickou službou sa pružné komponenty môžu vyradiť z činnosti, ak je to pre test nevyhnutné a ak to nemá podstatný vplyv na výsledky testu.

Pružné komponenty, ktoré sú prehriate pri zrýchlenom postupe testu, sa môžu počas testu vymeniť. Testovacie zaťaženia sa môžu aplikovať pomocou špeciálnych bezvôľových zariadení.

3. ŠPECIFICKÉ TESTOVACIE POŽIADAVKY

3.1. Spojovacie gule a konzoly

3.1.1. Mechanické spojovacie zariadenia, ktoré predstavujú spojovacie gule môžu byť nasledujúceho typu:

i) jednokusové spojovacie gule vrátane zariadení s nevymeniteľnými nerozoberateľnými guľami (pozri obrázky 20a a 20b);

ii) spojovacie gule skladajúce sa z niekoľkých častí, ktoré sa môžu rozoberať (pozri obrázky 20c, 20d a 20e);

iii) konzoly bez upevnenej gule (pozri obrázok 20f).

Obrázok 20 – Zostavy konzol guľového typu

3.1.2. Hlavnou skúškou je dynamický test pevnosti. Skúšobná vzorka pozostáva zo spojovacej gule, drieku gule a montážnych prvkov potrebných na pripevnenie k vozidlu. Spojovacia guľa a konzoly sa pevne upevnia v polohe, ktorá je určená pre ich používanie, na testovacie zariadenie schopné vyvinúť striedavé sily.

3.1.3. Polohy upevňovacích bodov pre pripevnenie spojovacej gule a konzoly sú špecifikované výrobcom vozidla (pozri odsek 5.3.2 tohto predpisu).

3.1.4. Zariadenia predkladané na test sa opatria všetkými časťami a konštrukčnými prvkami, ktoré môžu mať vplyv na kritérium pevnosti (napríklad elektrický zásuvkový panel, akékoľvek označenie atď.). Do skúšobnej vzorky sa zahrnú všetky časti až po ukotvovacie body alebo upevňovacie body na vozidle. Geometrickú polohu spojovacej gule a upevňovacích bodov spojovacieho zariadenia vo vzťahu k referenčnej čiare poskytne výrobca vozidla a uvedie sa v protokole o teste. Všetky vzájomné polohy ukotvovacích bodov vo vzťahu k referenčnej čiare, o ktorých poskytne výrobca ťažného vozidla všetky potrebné informácie výrobcovi ťažného zariadenia, sa znova použijú na testovacom stanovišti.

3.1.5. Vzorka namontovaná v testovacom zariadení sa podrobí testu ťahom so striedavým zaťažením pôsobiacim v uhle voči guli ako na obrázku 21 alebo 22.

Smer uhla testu sa určí vertikálne medzi horizontálnou referenčnou čiarou prechádzajúcou stredom gule a horizontálnou čiarou prechádzajúcou upevňovacím bodom spojovacieho zariadenia, ktorý je najvyšší z najbližších vtedy, ak sa meria v horizontálnej rovine priečnej na vertikálnu rovinu prechádzajúcou stredom gule. Ak je čiara upevňovacieho bodu nad horizontálnou referenčnou čiarou, test sa vykoná pod uhlom α = + 15o ± 1o a je pod ňou, tak potom sa test vykoná pod uhlom α= – 15o ± 1o (pozri obrázok 21). Upevňovacie body, ktoré sa musia posudzovať pri určovaní uhla skúšky, sú tie, ktoré uviedol výrobca vozidla a ktoré prenášajú hlavné ťažné sily na konštrukciu ťažného vozidla.

Tento uhol je zvolený s cieľom zohľadniť vertikálne statické a dynamické zaťaženie a je použiteľný iba pre prípustné statické vertikálne zaťaženie, ktoré nie je väčšie než:

S = 120 × D [N]

Tam, kde statické vertikálne zaťaženie prevyšuje predtým vypočítané zaťaženie, musí sa uhol v obidvoch prípadoch zväčšiť o 20o.

Dynamický test sa musí vykonať s nasledujúcou testovacou silou:

Fhs res = ±0,6 D

3.1.6. Postup testu je uplatniteľný na rôzne typy spojovacích zariadení (pozri odsek 3.1.1 tejto prílohy) nasledujúcim spôsobom:

3.1.6.1. Jednokusové spojovacie gule vrátane zariadení s nevymeniteľnými nerozoberateľnými guľami (pozri obrázky 20a a 20b).

3.1.6.1.1. Test na pevnosť zariadení zobrazených na obrázkoch 20a a 20b sa vykoná podľa požiadaviek odseku 3.1.5.

Poznámka: Čiara rovnobežná s referenčnou čiarou prechádza stredom najvyššieho a najbližšieho bodu pre upevnenie konzoly na vozidlo – pozri prílohu 6 odsek 3.1.5.

Obrázok 21 – Uhly pôsobenia testovacej sily

Poznámka: Smer striedavej testovacej sily Fhs res, v závislosti od umiestnenia horizontálnej referenčnej čiary stredu gule vzhľadom na čiaru rovnobežnú s touto referenčnou čiarou – pozri obrázok 21.

Obrázok 22 – Uhly pôsobenia testovacej sily

3.1.6.2. Spojovacie gule obsahujúce časti, ktoré sa môžu rozoberať. Sú definované nasledujúce kategórie:

a) konzola a guľa (pozri obrázok 20c);

b) konzola a guľa v jednom kuse s držiakom (pozri obrázok 20d);

c) konzola s oddeliteľnou guľou (pozri obrázok 20e);

d) konzola bez gule (pozri obrázok 20f).

3.1.6.2.1. Test na pevnosť pre zariadenia uvedené na obrázkoch 20c až 20f sa vykoná podľa požiadaviek odseku 3.1.5. Rozmery „e“ a „f“ s výrobnou toleranciou ± 5 mm sa uvedú v protokole o teste.

Test konzoly (pozri obrázok 20f) sa vykoná s namontovanou guľou (na držiaku). Do úvahy sa berie iba výsledok testu na konzole medzi upevňovacími bodmi a montážnym povrchom držiaka gule.

Rozmery „e“ a „f“ majú výrobnú toleranciu ± 5 mm a špecifikuje ich výrobca spojovacieho zariadenia.

3.1.6.3. Spojovacie zariadenia s variabilnými rozmermi „e“ a „f“ pre rozoberateľné a vymeniteľné spojovacie gule – pozri obrázok 22.

3.1.6.3.1. Testy na pevnosť pre takéto konzoly sa vykonajú podľa požiadaviek odseku 3.1.5.

3.1.6.3.2. Ak sa môže po dohode výrobcu s technickou službou určiť najhoršia konfigurácia, je postačujúce testovanie tejto konfigurácie.

Inak sa testuje niekoľko polôh gule jednoduchým testovacím programom podľa odseku 3.1.6.3.3.

3.1.6.3.3. V jednoduchom testovacom programe má byť hodnota pre „f“ medzi stanovenou hodnotou fmin a fmax, ktorá nepresahuje 100 mm. Guľa je od držiaka vo vzdialenosti (emax) 130 mm. Aby sa použili všetky možné polohy gule, v oblasti určenej horizontálnou vzdialenosťou od montážneho povrchu a vertikálnym rozpätím f (fmin až fmax) musia sa testovať dve zariadenia:

i) jedno s guľou v hornej polohe (fmax) a

ii) jedno s guľou v dolnej polohe (fmin).

Uhol pôsobenia testovacej sily sa bude meniť, pozitívne alebo negatívne, v závislosti od pomeru medzi horizontálnou referenčnou čiarou stredu gule a rovnobežnou čiarou prechádzajúcou najvyšším a najbližším upevňovacím bodom spojovacieho zariadenia. Uhly, ktoré sa majú použiť, sú zobrazené na obrázku 22.

3.1.7. V prípade oddeliteľných guľových jednotiek namontovaných inak ako skrutkovými upevneniami, napríklad pružinovými svorkami, a tam, kde sa počas dynamického testu neskúša pozitívne mechanické zapojenie danej zostavy, sa zostava podrobí statickému testu, ktorý sa vzťahuje na guľu alebo na zostavu pozitívneho mechanického zapojenia v príslušnom smere. Tam, kde zostava pozitívneho mechanického zapojenia má guľovú jednotku vo vertikálnej polohe, sa vykoná statický test na guľu vertikálnou silou pôsobiacou smerom nahor s hodnotou „D“. V prípade, že zostava pozitívneho mechanického zapojenia má guľovú jednotku upevnenú spôsobom priečnej horizontálnej konštrukcie, sa statický test vykoná silou v tomto smere s hodnotou 0,25 D. Nesmie dôjsť k žiadnej poruche zariadenia pozitívneho mechanického zapojenia a ani k žiadnej deformácii, ktorá by pravdepodobne mala nepriaznivý vplyv na jeho činnosť.

3.1.8. Upevňovacie body pre sekundárne zapojenie uvedené v prílohe 5 odseku 1.5 musia zniesť horizontálnu statickú silu rovnajúcu sa 2 D maximálne 15 kN. Tam, kde existuje samostatný upevňovací bod pre ťažné lano, znesie horizontálnu statickú silu rovnajúcu sa D.

3.2. Spojovacie hlavice

3.2.1. Základným testom je test na únavu so striedavou testovacou silou a statický test (zdvihový test) s každou testovanou vzorkou.

3.2.2. Dynamický test sa vykoná so spojovacou guľou triedy A primeranej pevnosti. Na testovacom stanovišti musia byť spojovacia hlavica a spojovacia guľa umiestnené podľa pokynov výrobcu a orientované spôsobom zodpovedajúcim príslušným polohám pri bežnom používaní. Nesmú pôsobiť žiadne ďalšie vonkajšie sily okrem testovacej sily pôsobiacej na vzorku. Testovacia sila musí pôsobiť pozdĺž čiary prechádzajúcej stredom gule a naklonenej smerom dolu a dozadu pod uhlom 15o (pozri obrázok 23). Test na pevnosť sa musí vykonať na vzorke nasledujúcou testovacou silou:

Fhs res w = ±0,6 D

Ak maximálna prípustná statická vertikálna hmotnosť S prekročí 120 D, skúšobný uhol sa zväčší na 20o.

Obrázok 23 – Dynamický test

3.2.3. Musí sa vykonať taktiež statický test oddelenia. Spojovacia guľa používaná pri takomto teste musí mať priemer 49,00 až 49,13 mm tak, aby zodpovedala opotrebovanej spojovacej guli. Oddeľovacia sila Fa bude pôsobiť kolmo tak na priečnu, ako aj na pozdĺžnu os spojovacej hlavice a zvýši sa plynule a rýchle na hodnotu:

Fa = g(C+ S/1 000 ) kN

a bude pôsobiť po dobu 10 sekúnd.

Spojovacia hlavica sa neoddelí od gule a ani akýkoľvek komponent spojovacej hlavice nevykáže žiadnu trvalú deformáciu, ktorá by mohla mať nepriaznivý vplyv na jeho funkčnosť.

3.3. Závesy a nosníky

3.3.1. Na testovanej vzorke sa musí vykonať test na pevnosť. Spojovacie zariadenie musí byť vybavené upevňovacím príslušenstvom potrebným na jeho pripevnenie na vozidlo. Akékoľvek medziľahlé zariadenia namontované medzi závesným zariadením a rámom vozidla (t. j. nosníky) sa musia testovať rovnakými silami ako záves. Pri testovaní nosníkov určeným pre štandardné závesy sa vertikálne zaťaženie aplikuje v horizontálnej vzdialenosti od vertikálnej roviny upevňovacích bodov, ktorá je zhodná s polohou zodpovedajúceho štandardného závesného zariadenia.

3.3.2. Závesy pre sklopné oje (S = 0)

Dynamický test sa vykoná s horizontálnou striedavou silou Fhw = ±0,6 D pôsobiacou v priamke rovnobežnej so zemou a v pozdĺžnej strednej rovine ťažného vozidla prechádzajúcej stredom čapu.

3.3.3. Závesy pre prívesy s nápravou v strede (S > 0)

3.3.3.1. Príves s nápravou v strede s hmotnosťou menšou alebo rovnajúcou sa 3,5 tonám:

Závesy pre prívesy s nápravou v strede s hmotnosťou menšou alebo rovnajúcou sa 3,5 tonám sa testujú rovnakým spôsobom ako spojovacie gule a konzoly opísané v odseku 3.1. tejto prílohy.

3.3.3.2. Príves s nápravou v strede s hmotnosťou nad 3,5 tony:

Pri asynchrónnom teste pevnosti sa na vzorku aplikujú testovacie zaťaženia v horizontálnom a vertikálnom smere. Horizontálny smer pôsobenia musí byť rovnobežný so zemou v pozdĺžnej strednej rovine ťažného vozidla a musí prechádzať stredom čapu. Vertikálny smer pôsobenia musí byť kolmý na horizontálny smer pôsobenia a musí pôsobiť pozdĺž pozdĺžnej osi návesného čapu.

Upevňovacie príslušenstvo pre závesy a oko oja na testovacom stanovišti budú také, ako sú určené pre jeho pripevnenie k vozidlu v súlade s montážnymi pokynmi výrobcu.

Na čap sa pôsobí nasledujúcimi testovacími silami:







TABUĽKA 14 – Testovacie sily Testovacia sila Priemerná hodnota (kN) Amplitúda (kN) Horizontálna sila 0 ±0,6 Dc (pozri poznámku) Vertikálna sila S × g/1 000 ±0,6 V (pozri poznámku)

Poznámka: V prípade jednoúčelových závesov triedy T sa tieto hodnoty znížia na ±0,5 Dc a ±0,5 V.

Vertikálne a horizontálne zložky majú sínusový priebeh a pôsobí sa nimi asynchrónne, pričom rozdiel ich frekvencií sa pohybuje medzi 1 až 3 percentami.

3.3.4. Statický test na čape zabezpečovacieho zariadenia

V prípade závesov je taktiež potrebné testovať uzatváracie a akékoľvek zabezpečovacie zariadenia pomocou statickej sily 0,25 D pôsobiacej v smere otvárania. Test nesmie spôsobiť otvorenie uzáveru a nesmie spôsobiť žiadne poškodenie. Testovacia sila 0,1 D je dostatočná v prípade valcových čapov.

3.4. Oká oja

3.4.1. Oká oja sa musia podrobiť rovnakému dynamickému testovaniu ako závesy. Oká oja používané výhradne pre prívesy so sklopnými ojami umožňujúcimi vertikálny pohyb sa podrobia striedavému zaťaženiu, ako je opísané v odseku 3.3.2. Oká oja, ktoré sú tiež určené pre prívesy s nápravou v strede sa testujú rovnako ako hlavice guľových spojení (odsek 3.2) pre prívesy s hmotnosťou C menšou alebo rovnajúcou sa 3,5 tonám a rovnako ako závesy (odsek 3.3.3.2) pre prívesy s nápravou v strede s hmotnosťou C nad 3,5 tony.

3.4.2. Toroidné oká triedy L sa testujú rovnako ako štandardné oká oja.

3.4.3. Testovanie oka oja sa vykoná takým spôsobom, aby striedavá sila pôsobila aj na časti používané na upevnenie oka oja k oju. Všetky pružné medziľahlé komponenty sa pripevnia upnutím.

3.5. Hákové spojenia

3.5.1. Hákové spojenia triedy K vyhovejú dynamickému testu uvedenému v odseku 3.5.2 tejto prílohy.

3.5.2. Dynamický test

3.5.2.1. Dynamický test je test s pulzujúcim zaťažením na toroidné oko triedy L tak, ako keby bolo namontované na vozidle so všetkými časťami potrebnými pre montáž na vozidlo. Všetky pružné komponenty sa môžu so súhlasom úradu pre typové schvaľovanie alebo technickej služby vyradiť z činnosti.

3.5.2.2. V prípade hákových spojení určených pre sklopné prívesy, kde sa pôsobiace vertikálne zaťaženie na spojovacie zariadenie S rovná nule, sa pôsobí testovacou silou v horizontálnom smere, simulujúc ťažnú silu na hák, ktorá sa pohybuje v rozsahu medzi 0,05 D a 1,00 D.

3.5.2.3. V prípade hákových spojení určených pre prívesy s nápravou v strede predstavuje testovacia sila výslednicu horizontálnej a vertikálnej sily pôsobiacej na spojovacie zariadenie a pôsobí pozdĺž uhla – α, t. j. od hornej prednej strany k zadnej spodnej strane (pozri obrázok 21), rovnajúceho sa vypočítanému uhlu výslednice medzi horizontálnymi a vertikálnymi silami pôsobiacimi na spojovacie zariadenie. Sila, Fhs res sa vypočíta takto:

pričom Fh = Dc en

3.5.2.4. Pôsobiaca sila sa pohybuje medzi 0,05 Fhs res a 1,00 Fhs res.

3.5.3. Statický test spojovacieho zabezpečovacieho zariadenia

Pri hákových spojeniach je taktiež potrebné odskúšať uzáver a všetky záverné zariadenia pomocou statickej sily 0,25 D pôsobiacej v smere rozpojenia. Test nesmie spôsobiť otvorenie uzáveru ani žiadne poškodenia.

3.6. Oja

3.6.1. Oja sa musia testovať rovnako ako oká oja (pozri odsek 3.4). Úrad pre typové schvaľovanie alebo technická služba môžu upustiť od testu pevnosti, ak jednoduchá konštrukcia komponentu umožňuje teoretickú kontrolu jeho možnej pevnosti. Konštrukčné zaťaženia pre teoretické overenie oja prívesov s nápravou v strede s hmotnosťou C menšou alebo rovnajúcou sa 3,5 tonám sa prevezmú z ISO 7641/1:1983. Konštrukčné zaťaženia pre teoretické overenie oja prívesov s nápravou v strede s hmotnosťou C nad 3,5 tony sa vypočítajú takto:

Fsp = (g × S/1 000 ) + V

pričom amplitúda sily V je daná v odseku 2.11.4 tohto predpisu.

Prípustné namáhanie založené na konštrukčnom zaťažení pre prívesy s celkovou hmotnosťou C nad 3,5 tony budú v súlade s odsekom 5.3 ISO 7641/1:1983. Pre ohnuté oje (napr. labutí krk) a pre oje úplných prívesov sa berie do úvahy horizontálna zložka sily Fhp= 1,0 × D.

3.6.2. U oja pre úplné prívesy s voľným pohybom vo vertikálnej rovine sa okrem testu pevnosti alebo teoretického overenia pevnosti musí overiť vzperná pevnosť buď teoretickým výpočtom s konštrukčným zaťažením 3,0 × D, alebo vzperným testom s konštrukčným zaťažením 3,0 × D. Prípustné namáhanie v prípade výpočtu musí byť v súlade s odsekom 5.3 ISO 7461/1:1983.

3.6.3. V prípade riadených náprav sa odolnosť voči pohybu overí teoretickými výpočtami alebo testom na ohyb. Horizontálna priečna statická sila pôsobí v strede čapu. Veľkosť tejto sily sa vyberie tak, aby moment 0,6 × Av × g (kNm) pôsobil okolo stredu prednej nápravy. Prípustné namáhanie musí byť v súlade s odsekom 5.3 ISO 7641/1:1983.

Avšak v prípade, keď riadené nápravy vytvárajú páry osového predného vozíka (riadeného podvozku), sa moment zvýši na 0,95 × Av × g (kNm).

3.7. Točnicové spojenia

3.7.1. Základnými testami pevnosti je dynamický test a statický test (zdvihový test). Točnice určené na riadenie trajektórie návesu sa podrobia doplnkovému statickému testu (test na ohyb). Na účely testov sa točnica vybaví upevneniami potrebnými na upevnenie na vozidlo. Spôsob montáže musí byť identický so spôsobom použitým na samotnom vozidle. Nie je prípustné použiť metódu výpočtu ako alternatívu k fyzickému testu.

3.7.2. Statické testy

3.7.2.1. Štandardné točnice konštruované pre riadiaci klin alebo podobné zariadenie určené na riadenie trajektórie návesov (pozri odsek 2.7 tohto predpisu) sa testujú na príslušnú pevnosť pomocou statického ohybového testu v prevádzkovom rozsahu riadiaceho zariadenia so súčasným pôsobením zaťaženia na točnicu. Maximálne prípustné vertikálne zaťaženie točnice U musí pôsobiť vertikálne na spojenie v jeho prevádzkovej polohe pomocou tuhej platne dostatočého rozmeru, aby úplne pokrývala spojenie.

Výslednica pôsobiaceho zaťaženia prechádza stredom horizontálneho spoja točnice.

Súčasne musí pôsobiť priečna horizontálna sila reprezentujúca silu potrebnú pre riadenie trajektórie návesu na bok vodidla pre návesný čap. Veľkosť tejto sily a smer, ktorým pôsobí, sa musia zvoliť tak, aby moment 0,75 m × D pôsobil okolo stredu návesného čapu. Moment sa vyvinie pomocou sily pôsobiacej na rameno páky dlhé 0,5 m ± 0,1 m. Je prípustná trvalá plastická deformácia do 0,5 percenta všetkých menovitých rozmerov. Nesmú sa objaviť žiadne praskliny.

3.7.2.2. Statický zdvihový test sa vykoná na všetkých točniciach. So zdvihovou silou dosahujúcou hodnoty Fa = g.U sa neprejaví žiadne väčšie trvalé ohnutie dosky točnice, presahujúce 0,2 percenta jej šírky.

V prípade štandardných točníc triedy G50 a porovnateľných spojení pre rovnaký priemer návesného čapu, sa nesmie oddeliť návesný čap od točnice zdvihovou silou Fa = g × 2,5 . V prípade neštandardných spojení s čapom s priemerom väčším ako 50 mm, napríklad spojenia s čapom s priemerom 90 mm, predstavuje zdvihová sila: Fa = g × 1,6 U s minimálnou hodnotou 500 kN.

Sila sa vyvinie pomocou páky, ktorá jedným koncom spočíva na doske točnice a na druhom konci sa dvíha vo vzdialenosti 1,0 až 1,5 m od stredu návesného čapu – pozri obrázok 24.

Rameno páky zviera so smerom vstupu čapu do točnice uhol 90o. Ak je zrejmý, najnepriaznivejší stav, testuje sa tento stav. Ak nie je ľahké zistiť najnepriaznivejší stav, o tom, ktorá strana sa bude testovať, rozhodne úrad pre typové schvaľovanie alebo technická služba. Nevyžaduje sa žiadny druhý test.

Obrázok 24 – Zdvihový test na točniciach

3.7.3. Dynamický test:

Točnica sa podrobí striedavému zaťaženiu na testovacom zariadení (asynchrónny dynamický test) s horizontálnymi striedavými a vertikálnymi pulzujúcimi silami pôsobiacimi súčasne.

3.7.3.1. V prípade točníc, ktoré nie sú konštruované na riadenie trajektórie návesu, sa použijú nasledujúce sily:

horizontálna: Fhw = ±0,6 × D

vertikálna: FsO = g × 1,2 U

FsU = g × 0,4 U

tieto dve sily pôsobia v pozdĺžnej strednej rovine vozidla, pričom smer pôsobenia obidvoch síl FsO a FsU prechádza stredom spojenia točnice.

Vertikálna sila Fs sa pohybuje medzi limitmi + g × 1,2 U a + g × 0,4 U a horizontálna sila medzi ±0,6 D.

3.7.3.2. V prípade točníc, ktoré nie sú konštruované na riadenie trajektórie návesu, sa použijú nasledujúce sily:

horizontálna: Fhw = ±0,675 D

vertikálna: FsO a FsU ako v odseku 3.7.3.1.

Smery pôsobenia síl sú uvedené v odseku 3.7.3.1.

3.7.3.3. Pri dynamickom teste točníc sa medzi dosku točnice a dosku návesu umiestni vhodný mazací materiál tak, aby sa zabezpečil maximálny koeficient trenia F rovnajúci sa 0,15 .

3.8. Montážne dosky pre točnice

Dynamický test točnice opísaný v odseku 3.7.3 a statické testy opísané v odseku 3.7.2 sa vykonajú aj v prípade montážnych dosiek. S montážnou doskou stačí vykonať zdvihový test iba na jednej strane. Test sa vykoná s maximálnou stanovenou výškou pre točnicu, s maximálnou stanovenou šírkou a minimálnou stanovenou dĺžkou montážnej dosky.Tento test nie je potrebné vykonať vtedy, ak je montážna doska užšia a/alebo dlhšia a celková výška menšia, ale inak je doska identická s konštrukciou, ktorá sa už podrobila tomuto testu. Nie je prípustné použiť metódu výpočtu ako alternatívu k fyzickému testu.

3.9. Návesné čapy návesov

3.9.1. Dynamický test so striedavým zaťažením sa vykoná na vzorke v testovacom zariadení. Testovanie čapu sa nespojí s testovaním točnice. Test sa vykoná tak, aby zaťaženie pôsobilo aj na upevnenia potrebné na pripevnenie čapu k návesu. Nie je prípustné použiť metódu výpočtu ako alternatívu k fyzickému testu.

3.9.2. Dynamický test s horizontálnym zaťažením Fhw = ±0,6 D sa vykoná s čapom v prevádzkovej polohe.

Smer pôsobenia sily prechádza stredom najmenšieho priemeru valcovej časti čapu s priemerom 50,8 mm pre triedu H50 (pozri prílohu 5 obrázok 18).









PRÍLOHA 7

INŠTALÁCIA A OSOBITNÉ POŽIADAVKY

1. INŠTALÁCIA A OSOBITNÉ POŽIADAVKY

1.1. Pripevnenie spojovacích gúľ a konzol

1.1.1. Spojovacie gule a konzoly sa pripoja k vozidlám kategórií M1, M2 (s maximálnou prípustnou hmotnosťou nižšou ako 3,5 t) a N1 ( 6 ) spôsobom, ktorý zodpovedá rozmerom voľného priestoru a výšky uvedeným na obrázku 25. Výška sa bude merať v podmienkach zaťaženého vozidla uvedených v dodatku 1 k tejto prílohe.

Požiadavka na výšku sa neuplatňuje v prípade terénnych vozidiel kategórie G definovaných v prílohe 7 ku konsolidovanému uzneseniu o stavbe vozidiel (R.E.3) (dokument TRANS/WP.29/rev.1/zmena a doplnenie 2).

1.1.1.1. Voľný priestor znázornený na obrázkoch 25a a 25b sa smie vyplniť rozoberateľným zariadením, ako je náhradné koleso, za predpokladu, že vzdialenosť od stredu gule po vertikálnu rovinu v najvzdialenejšom bode zariadenia nepresahuje 300 mm. Zariadenie sa upevní tak, aby sa umožnil primeraný prístup na účely spájania a rozpájania bez nebezpečenstva úrazu užívateľa a bez ovplyvňovania pohybu spojenia.

1.1.2. Výrobca vozidla poskytne pre spojovacie gule a konzoly montážne pokyny a uvedie, či je potrebné akékoľvek spevnenie plochy upevnenia.

1.1.3. Musí byť možné zapojiť a rozpojiť spojovaciu guľu, keď sa pozdĺžna os spojovacej gule vo vzťahu k osovej čiare spojovacej gule a upevnenia:

otáča horizontálne 60 o doprava alebo doľava, (β = 60 o , pozri obrázok 25);

otáča vertikálne 10 o nahor alebo nadol (α = 10 o , pozri obrázok 25);

otáča osovo 10 o doprava alebo doľava.

Obrázok 25a – Voľný priestor a výška spojovacej gule – bokorys

Obrázok 25b – Voľný priestor spojovacej gule – pôdorys

1.1.4. Ak nie je príves pripojený k ťažnému vozidlu, namontovaná konzola a spojovacia guľa nesmú zatieňovať montážny priestor alebo viditeľnosť zadnej registračnej tabuľky/licenčnej tabuľky ťažného vozidla. Ak spojovacia guľa alebo ostatné prvky zatieňujú zadnú registračnú tabuľku, budú snímateľné alebo prestaviteľné bez použitia náradia okrem, napríklad, uvoľňovacieho kľúča nachádzajúceho sa vo vozidle, ktorým sa dá ľahko manipulovať (t. j. sila nepresahujúca 20 Nm).

1.2. Upevnenie spojovacích hlavíc

1.2.1. Spojovacie hlavice triedy B sú prípustné pre prívesy s maximálnou hmotnosťou mešou alebo rovnajúcou sa 3,5 tonám. S prívesom v horizontálnej polohe a s maximálne prípustným nápravovým zaťažením sa spojovacie hlavice pripevnia tak, aby sa os guľovej plochy, na ktorú sa guľa upevní, nachádzala 430 ± 35 mm nad horizontálnou rovinou, na ktorej stoja kolesá prívesu.

V prípade karavanov a nákladných prívesov sa za horizontálnu rovinu považuje rovina, pri ktorej je podlaha alebo ložný povrch v horizontálnej polohe. V prípade prívesov bez takého referenčného povrchu (napr. člnový príves a podobne) musí výrobca prívesu uviesť vhodnú referenčnú čiaru určujúcu horizontálnu polohu. Požiadavka na výšku platí len pre prívesy určené na pripevnenie na vozidlá uvedené v odseku 1.1.1 tejto prílohy.

Horizontálna poloha sa určí vo všetkých prípadoch s presnosťou ± 1o.

1.2.2. Musí byť možné manipulovať so spojovacími hlavicami bezpečne vo voľnom priestore spojovacej gule, ako je uvedené na obrázkoch 25a a 25b, až do uhlov α = 25o a β = 60o.

1.3. Pripevnenie závesov a montážnych blokov

1.3.1. Montážne rozmery pre štandardné závesy:

V prípade typov štandardných závesov musia byť splnené montážne rozmery na vozidle uvedené na obrázku 15 a v tabuľke 10.

1.3.2. Potreba spojenia s diaľkovým ovládaním

Ak nemôže byť splnená jedna z nasledujúcich požiadaviek týkajúcich sa ľahkej a bezpečnej prevádzky (odsek 1.3.3), prístupu (odsek 1.3.5) alebo voľného priestoru pre ručnú páku (odsek 1.3.6), použije sa spojenie s diaľkovým ovládaním opísané v prílohe 5 odseku 12.3.

1.3.3. Ľahká a bezpečná prevádzka spojovacieho zariadenia

Závesy sa namontujú na vozidlo tak, aby boli ľahko a bezpečne prevádzkovateľné.

Okrem funkcie otvorenia (prípadne uzavretia) toto zahŕňa aj kontrolu polohy oznamovača pre otvorenú a uzavretú polohu spojovacieho čapu (zrakom a dotykom).

V priestore, v ktorom musí stáť osoba manipulujúca so spojovacím zariadením, nesmie byť žiadne miesto možného nebezpečenstva, ako sú ostré okraje, vrcholy atď. prislúchajúce konštrukcii, alebo musí byť chránené tak, aby bolo poranenie nepravdepodobné.

Úniková cesta z tohto priestoru nesmie byť obmedzená ani prehradená na oboch stranách akýmikoľvek pripevnenými predmetmi ani k spojovaciemu zariadeniu, ani k vozidlám.

Akékoľvek ochrané zariadenia proti podbehnutiu nesmú brániť osobe zaujať vhodnú polohu pri manipulácii so spojovacím zariadením.

1.3.4. Minimálny uhol pre spojenie a rozpojenie

Spojenie a rozpojenie oka oja sa umožní, ak sa pozdĺžna os oka oja vzhľadom na os hubice súbežne otáča:

50o horizontálne doprava alebo doľava;

6o vertikálne nahor alebo nadol;

6o osovo doprava alebo doľava.

Táto požiadavka sa týka aj hákových spojení triedy K.

1.3.5. Prístupnosť

Vzdialenosť medzi stredom čapu a okrajom karosérie vozidla neprekročí 550 mm. Ak vzdialenosť prekročí 420 mm, spojovacie zariadenie sa opatrí aktivačným mechanizmom, ktorý umožní bezpečnú prevádzku pri maximálnej vzdialenosti 420 mm od vonkajšieho okraja karosérie.

Vzdialenosť 550 mm sa môže presiahnuť, ak sa dá preukázať, že je to technicky nevyhnutné, a za predpokladu, že nie je nepriaznivo ovplyvnená ľahká a bezpečná aktivácia závesového spojenia:

i) do vzdialenosti až 650 mm pre vozidlá so sklápacou karosériou alebo zariadením montovaným vzadu;

ii) do vzdialenosti až 1 320 mm, ak je voľná výška apoň 1 150 mm;

iii) v prípade prívesov na dopravu osobných automobilov s najmenej dvoma ložnými úrovňami, keď nie je prípojné vozidlo oddelené od ťažného vozidla počas bežnej dopravnej činnosti.

1.3.6. Voľný priestor pre ručnú páku

Na umožnenie bezpečnej prevádzky závesného zariadenia musí byť okolo ručnej páky primeraný voľný priestor.

Voľný priestor zobrazený na obrázku 26 sa považuje za dostatočný. Ak sú pre vozidlo určené rôzne typy štandardného závesného zariadenia, voľný priestor musí byť taký, aby vyhovoval pre najväčšie rozmery spojovacieho zariadenia primeranej triedy uvedenej v prílohe 5 odseku 3.

Obrázok 26 – Voľný priestor ručnej páky

Rozmery voľného priestoru sú tiež uplatniteľné pre závesné zariadenia, ktoré majú ručnú páku smerujúcu nadol alebo sú rôznej konštrukcie.

Voľný priestor sa zachová taktiež v rámci špecifikovaného minimálneho uhla pre zapojenie a rozpojenie uvedené v odseku 1.3.4 tejto prílohy.

1.3.7. Voľný priestor pre voľný pohyb závesu

Závesy pripevnené k vozidlu musia mať minimálny voľný rozostup 10 mm od každej inej časti vozidla, berúc do úvahy všetky možné geometrické polohy v súlade s prílohou 5 odsekom 3.

Ak sú pre typ vozidla vozidla určené rozdielne typy štandardného závesného zariadenia, voľný priestor musí byť taký, aby vyhovoval pre najväčšie možné rozmery závesu primeranej triedy uvedené v prílohe 5 odseku 3.

1.3.8. Prípustnosť závesov so špeciálnym kĺbom pre vertikálnu výchylku – pozri prílohu 5 odsek 3.4

Spojovacie zariadenia s valcovým čapom, ktoré môžu vertikálne vychyľovať zapojené oko oja pomocou špeciálneho kĺbu, budú povolené len vtedy, keď môže byť preukázaná ich technická nevyhnutnosť. Môže to byť v prípade, keď napríklad musí byť spojovacia hlavica sklopná, alebo pri spojovacích zariadeniach ťažných prívesov, keď je z dôvodov pevnosti potrebné použiť valcové čapy.

1.4. Pripevnenie oka oja na príves

1.4.1. Oja pre prívesy s nápravou v strede sa vybavia podperovým zariadením nastaviteľným na výšku, ak vertikálne zaťaženie oka oja na prívese presahuje 50 kg, keď je príves rovnomerne naložený na jeho technicky prípustnú maximálnu hmotnosť.

1.4.2. Pri pripevnení oka oja a oja k prívesu s nápravou v strede, s maximálnou hmotnosťou C nad 3,5 tony a s viac než jednou nápravou sa musí použiť zariadenie na rozloženie nápravového zaťaženia.

1.4.3. Sklopné oje musí byť voľne vzdialené od zeme. Nesmie klesnúť pod výšku 200 mm od zeme pri uvoľnení z horizontálnej polohy. Pozri taktiež prílohu 5 odseky 5.3 a 5.4.

1.5. Pripevnenie točnice, montážnych dosiek a návesných čapov na vozidlá

1.5.1. Točnice triedy G50 sa nemontujú priamo na ráme vozidla, pokiaľ to nepovoľuje výrobca vozidla. Upevnia sa na rám pomocou montážnej dosky, pričom sa dodržia montážne pokyny výrobcu vozidla alebo výrobcu spojovacieho zariadenia.

1.5.2. Návesy sa vybavia zasúvateľnou vzperou alebo akýmkoľvek iným zariadením, ktoré umožňuje rozpojenie a parkovanie návesu. Ak sú návesy vybavené tak, že zapojenie spojovacích zariadení, elektrických systémov a brzdových systémov pracuje automaticky, príves sa opatrí zasúvateľnou vzperou, ktorá sa uvedie do činnosti po dokončení zapojenia návesu.

Tieto požiadavky sa neuplatňujú v prípade návesov určených pre osobitné operácie, keď sa obvykle dajú rozpojiť iba v dielni alebo keď sa nakladajú alebo vykladajú v osobitne vyčlenených priestoroch.

1.5.3. Upevnenie návesného čapu na montážnu dosku návesu sa vykoná podľa pokynov výrobcu vozidla alebo výrobcu návesného čapu.

1.5.4. Ak je náves vybavený riadiacim klinom, splnia sa požiadavky opísané v prílohe 5 odseku 7.8.

2. ZARIADENIA NA DIAĽKOVÉ OZNAMOVANIE A DIAĽKOVÉ OVLÁDANIE

2.1. Pri inštalovaní zariadení na diaľkové oznamovanie a ovládanie sa zohľadnia všetky príslušné požiadavky uvedené v prílohe 5 odseku 12.









PRÍLOHA 7

Dodatok 1

PODMIENKY ZAŤAŽENIA NA MERANIE VÝŠKY SPOJOVACEJ GULE

1. Výška bude v súlade s prílohou 7 odsekom 1.1.1.

2. V prípade vozidiel kate